Avis juridique important

|

31995D0285

95/285/EY: Neuvoston päätös, tehty 24 päivänä heinäkuuta 1995, lyhytaikaisia toimenpiteitä TIR-passitusmenettelyn turvallisuuden ja tehokkaan toiminnan varmistamiseksi koskevan päätöslauselman N:o 49 hyväksymisestä

Virallinen lehti nro L 181 , 01/08/1995 s. 0032 - 0034

NEUVOSTON PÄÄTÖS,tehty 24 päivänä heinäkuuta 1995,lyhytaikaisia toimenpiteitä TIR-passitusmenettelyn turvallisuuden ja tehokkaan toiminnan varmistamiseksi koskevan päätöslauselman N:o 49 hyväksymisestä (95/285/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan,ottaa huomioon komission ehdotuksen,sekä katsoo, ettäpäätöslauselmaan N:o 49 sisältyy toimenpiteitä, joiden tarkoituksena on sekä varmistaa vuoden 1975 TIR-yleissopimuksen moitteeton soveltaminen että estää ja havaita petokset, joita saatetaan tehdä TIR-menettelynä tapahtuvissa kuljetuksissa, jaottaen huomioon päätöslauselman sisällön ja siihen saakka, kunnes TIR-yleissopimusta tarkistetaan, kyseinen päätöslauselma on erittäin tärkeä yhteisön kannalta; tästä syystä se olisi hyväksyttävä ja saatettava se voimaan viipymättä,ON PÄÄTTÄNYT SEURAAVAA:1 artikla Euroopan talouskomission (YK) työryhmän, jonka tehtävänä on käsitellä kuljetuksia koskevia tulliasioita, 3 päivänä maaliskuuta 1995 antama, lyhytaikaisia toimenpiteitä TIR-passitusmenettelyn turvallisuuden ja tehokkaan toiminnan varmistamiseksi koskeva päätöslauselma N:o 49 hyväksytään yhteisön puolesta ja saatetaan voimaan viipymättä.Päätöslauselman teksti on tämän päätöksen liitteenä.2 artikla Neuvoston puheenjohtaja nimittää henkilön, joka on valtuutettu ilmoittamaan talouskomitean pääsihteerille siitä, että yhteisö on hyväksynyt ja saattanut viipymättä voimaan 1 artiklassa tarkoitetun päätöslauselman.Tehty Brysselissä 24 päivänä heinäkuuta 1995.Neuvoston puolestaP. SOLBES MIRAPuheenjohtajaLYHYTAIKAISET TOIMENPITEET TIR-PASSITUSMENETTELYN TURVALLISUUDEN JA TEHOKKAAN TOIMINNAN VARMISTAMISEKSI Päätöslauselma N:o 49 kuljetuksia koskevia tulliasioita käsittelevän YK:n Euroopan talouskomission työryhmän 3 päivänä maaliskuuta 1995 antamaPäätöslauselma N:o 49 Kuljetuksia koskevia tulliasioita käsittelevä työryhmä:korostaa TIR-tullitarkastusvihkoon merkittyjen tavarain kansainvälistä kuljetusta koskevan tulliyleissopimuksen (vuoden 1975 TIR-yleissopimus) tärkeyttä ja sujuvaa ja tehokasta toimintaa kansainvälisten kuljetusten ja kansainvälisen kaupan helpottamiseksi,on huolestunut TIR-passitusjärjestelmään liittyvistä tullipetos- ja salakuljetustapausten lukumäärästä, joka uhkaa vaarantaa vuoden 1975 TIR-yleissopimuksessa määrättyjä helpottamistoimenpiteitä,on päättynyt suojella TIR-passitusjärjestelmää, joka edistää kaupan kehittymistä ja erityisesti tavaroiden kansainvälisiä kuljetuksia,on vakuuttunut, että TIR-passitusjärjestelmää voidaan ainostaaan suojella TIR-passitusjärjestelmän kaikkien osapuolten (tulliviranomaiset, carnet'ita antavat kansalliset takaajayhdistykset, kansainvälinen maantiekuljetusliitto IRU ja vakuutusyhtiöt) yhteisesti sopimalla yhteisellä toimella, jossa kaikkia järjestelmään liittyviä näkökohtia koskevaa rajoittamatonta tietojen vaihtoa pidetään välttämättömänä,on päättänyt yksimielisesti, että siihen saakka, kunnes vuoden 1975 TIR-yleissopimusta tarkistetaan, vuoden 1975 TIR-yleissopimuksen sopimuspuolten toimivaltaisten viranomaisten on sovellettava jäljempänä esitettyjä lyhytaikaisia toimenpiteitä mahdollisimman nopeasti:1. Petollisella tavalla käytettyjen TIR-carnet'iden havaitsemisen helpottamiseksi ja tavaroiden selvitysmenettelyn nopeuttamiseksi sopimuspuolet haluavat mahdollisesti luoda mahdollisuuksien mukaan sopusoinnussa kansainvälisten määräysten kanssa keskustoimipaikat tai ottaa käyttöön keskitettyjä menettelyjä TIR-carnet'iden hallinnoimiseksi;2. Sopimuspuolten olisi otettava käyttöön nopeutettuja selvitys- ja tutkimusmenettelyjä arkojen tavaroiden kuljetusten osalta;3. Sopimuspuolet ja IRU toteuttavat kaikki tarvittavat toimenpiteet, jotta TIR-carnet't "Tupakka/Alkoholi" otetaan käyttöön nopeasti siten, että niihin liitetään kiinteämääräiset vakuudet, jotka vastaavat niihin liittyviä mahdollisia kustannuksia;4. Asiaa koskevien kansallisten säädösten perusteella sopimuspuolet valvovat, että määrä- tai poistumistullitoimipaikat lähettävät TIR-carnet'iden lehdet N:o 2 keskustoimipaikkoihin taikka lähtö- tai saapumistullitoimipaikkoihin mahdollisimman nopeasti, mutta kuitenkin TIR-toimen päättämistä seuraavan viiden työpäivän kuluessa;5. Tupakka- ja alkoholilähetyksiä koskevien tullitarkastusten helpottamiseksi sopimuspuolet haluavat mahdollisesti rajoittaa kansallisia hallinnollisia käytäntöjä noudattaen niiden tullitoimipaikkojen lukumäärää, joilla on lupa vastaanottaa TIR-carnet'ita "Tupakka/Alkoholi";6. Sopimuspuolet huolehtivat siitä, että tupakka- ja alkoholikuljetusten sekä toimivaltaisten viranomaisten aroiksi tavaroiksi määrittelemien tavaroiden osalta lähtö- tai saapumistullitoimipaikka toimittaa mainittujen tavaroiden kuljettamista tullin sinetöiminä koskevat alustavat tiedot viipymättä määrä- tai poistumistullitoimipaikalle;7. Vuoden 1975 TIR-yleissopimuksen 20 artiklan mukaisesti sopimuspuolet asettavat määräajat ja määräävät mahdollisuuksien mukaan noudatettavat kuljetusreitit maantieajoneuvojen ja konttien osalta kuljetettaessa tupakkaa ja alkoholia sekä toimivaltaisten viranomaisten määrittelemiä muita arkoja tavaroita tullin sinetöiminä. Sopimuspuolet sitoutuvat viipymättä soveltamaan niiden kansallisissa lainsäädännöissä määrättyjä seuraamuksia, jos kyseisiä määräyksiä ei noudateta;8. Sopimuspuolet valvovat, että yleissopimuksen 38 artiklan määräyksiä sovelletaan; kyseisten määräysten mukaisesti voidaan vuoden 1975 TIR-yleissopimuksen soveltamisalan ulkopuolelle jättää väliaikaisesti tai lopullisesti kaikki henkilöt, jotka ovat syyllistyneet vakavaan rikkomukseen, joka kohdistuu kansallista tullilainsäädäntöä tai tavaroiden kansainvälisiin kuljetuksiin sovellettavia säännöksiä vastaan;9. Sopimuspuolet toteuttavat kaikki tarvittavat toimenpiteet estääkseen tullileimasimien ja -leimojen varkaudet ja luvattoman käytön ja ne voivat määrätä uusien menetelmien käytöstä, kuten erityisestä turvamusteesta, jolla estetään tullisinettien väärentäminen;10. Sopimuspuolet vaativat, että IRU ja kansalliset takaajayhdistykset soveltavat ainoastaan sovittuja perusteita ja hallinnollisia tarkastuksia kuljetusalan yrittäjien luotettavuuden ja rehellisyyden varmistamiseksi mahdollisuuksien mukaan;11. Sopimuspuolet ja muut osapuolet, joita TIR-passitusmenettely koskee, tehostavat keskinäisiä, TIR-passitusjärjestelmää koskevaa tietojen vaihtoa kansallisen lainsäädännön mukaisesti. Tätä varten ne perustavat petosten vastaisia koordinointikeskuksia toimivaltaisten viranomaisten tasolla. Koordinointikeskusten osoitteet ja puhelin- ja telekopionumerot toimitetaan YK:n Euroopan talouskomission sihteeristölle mahdollisimman nopeasti kansainvälisen luettelon laatimiseksi,kehottaa sopimuspuolia tarkastelemaan huolellisesti YK/ECE:n sihteeristön niille lähettämiä, IRU:n tekemiä ehdotuksia elektronisen tietojenvaihtojärjestelmän käyttöönotosta TIR-carnet'iden hallinnoimiseksi niiden hyväksymistä silmällä pitäen,pyytää vuoden 1975 TIR-yleissopimuksen sopimuspuolia ilmoittautumaan Yhdistyneiden Kansakuntien Euroopan talouskomission (YK/ECE) pääsihteerille ennen 1 päivää kesäkuuta 1995, jos ne hyväksyvät tämän päätöslauselman, japyytää YK:n Euroopan talouskomission (YK/ECE) pääsihteeriä ilmoittamaan kaikille vuoden 1975 TIR-yleissopimuksen sopimuspuolille tämän päätöslauselman antamisesta.


title: 2012/526/EU: Neuvoston päätös, annettu 24 päivänä syyskuuta 2012 , alueiden komitean virolaisen jäsenen nimeämisestä

text:
               28.9.2012

               FI

               Euroopan unionin virallinen lehti

               L 263/43

         NEUVOSTON PÄÄTÖS,
   annettu 24 päivänä syyskuuta 2012,
   alueiden komitean virolaisen jäsenen nimeämisestä
   (2012/526/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Viron hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut alueiden komitean jäsenen Teet KALLASVEEn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean jäseneksi jäljellä olevaksi toimikaudeksi eli 25 päivään tammikuuta 2015:

               —

               Georg LINKOV, Mayor of Kärdla.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         A. D. MAVROYIANNIS

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2008/212/EY: Neuvoston päätös, tehty 18 päivänä helmikuuta 2008 , entisen Jugoslavian tasavallan Makedonian liittymiskumppanuuden periaatteista, ensisijaisista tavoitteista ja ehdoista sekä päätöksen 2006/57/EY kumoamisesta

text:
               19.3.2008

               FI

               Euroopan unionin virallinen lehti

               L 80/32

      NEUVOSTON PÄÄTÖS,
   tehty 18 päivänä helmikuuta 2008,
   entisen Jugoslavian tasavallan Makedonian liittymiskumppanuuden periaatteista, ensisijaisista tavoitteista ja ehdoista sekä päätöksen 2006/57/EY kumoamisesta
   (2008/212/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen,
   ottaa huomioon Eurooppa-kumppanuuksien solmimisesta osana vakautus- ja assosiaatioprosessia 22 päivänä maaliskuuta 2004 annetun neuvoston asetuksen (EY) N:o 533/2004 (1) ja erityisesti sen 2 artiklan,
   ottaa huomioon komission ehdotuksen,
   sekä katsoo seuraavaa:

               (1)

               Thessalonikissa 19 ja 20 päivänä kesäkuuta 2003 kokoontunut Eurooppa-neuvosto hyväksyi Eurooppa-kumppanuuksien käyttöönoton keinona lähentää Länsi-Balkanin maita Eurooppaan.

               (2)

               Asetuksessa (EY) N:o 533/2004 säädetään, että neuvosto päättää kumppanuuksiin sisällytettävistä periaatteista, ensisijaisista tavoitteista ja ehdoista sekä niihin myöhemmin mahdollisesti tehtävistä mukautuksista. Asetuksessa (EY) N:o 533/2004 todetaan myös, että Eurooppa-kumppanuuksien seuranta varmistetaan vakautus- ja assosiaatioprosessin puitteissa käyttöön otettujen mekanismien avulla, erityisesti vuosittain laadittavien määräaikaiskertomusten avulla.

               (3)

               Eurooppa-neuvosto myönsi entiselle Jugoslavian tasavallalle Makedonialle ehdokasmaan aseman 17 päivänä joulukuuta 2005. Tämän vuoksi on tehty ehdotus asetuksen (EY) N:o 533/2004 muuttamisesta siten, että tämän maan kumppanuuden nimi muutetaan Eurooppa-kumppanuudesta liittymiskumppanuudeksi.

               (4)

               Neuvosto hyväksyi komission marraskuussa 2005 tekemän ehdotuksen perusteella entisen Jugoslavian tasavallan Makedonian toisen liittymiskumppanuuden 30 päivänä tammikuuta 2006 (2).

               (5)

               Laajentumisstrategiaa ja vuosien 2006 ja 2007 tärkeimpiä haasteita koskevassa komission asiakirjassa todetaan, että kumppanuudet on tarkoitus saattaa ajan tasalle vuoden 2007 lopussa.

               (6)

               Neuvosto antoi 17 päivänä heinäkuuta 2006 asetuksen (EY) N:o 1085/2006 liittymistä valmistelevasta tukivälineestä (3), jolla uudistetaan liittymään valmistautuville maille myönnettävää rahoitustukea säätelevä kehys.

               (7)

               Tämän vuoksi on tarkoituksenmukaista hyväksyä liittymiskumppanuus, jolla nykyinen kumppanuus saatetaan ajan tasalle uusien ensisijaisten tavoitteiden määrittelemiseksi jatkotoimia varten entisen Jugoslavian tasavallan Makedonian valmisteluja Euroopan unioniin lähentymisessä käsittelevän vuoden 2007 määräaikaiskertomuksen päätelmien perusteella.

               (8)

               Jotta entinen Jugoslavian tasavalta Makedonia voisi valmistautua yhdentymään tiiviimmin Euroopan unioniin, maan toimivaltaisten viranomaisten olisi laadittava suunnitelma, joka sisältää aikataulun ja täsmälliset toimenpiteet liittymiskumppanuuden ensisijaisten tavoitteiden saavuttamiseksi.

               (9)

               Päätös 2006/57/EY olisi sen vuoksi kumottava,

         ON PÄÄTTÄNYT SEURAAVAA:
   1 artikla
   Entisen Jugoslavian tasavallan Makedonian liittymiskumppanuuden periaatteet, ensisijaiset tavoitteet ja ehdot annetaan tämän päätöksen liitteessä.
   2 artikla
   Liittymiskumppanuuden täytäntöönpanoa tarkastellaan vakautus- ja assosiaatioprosessin yhteydessä käyttöön otettujen mekanismien avulla, erityisesti komission vuosittain antamien määräaikaiskertomusten perusteella.
   3 artikla
   Kumotaan päätös 2006/57/EY.
   4 artikla
   Tämä päätös tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 18 päivänä helmikuuta 2008.

            Neuvoston puolesta

            Puheenjohtaja

         D. RUPEL

      (1)  EUVL L 86, 24.3.2004, s. 1, asetus sellaisena kuin se on muutettuna asetuksella (EY) N:o 269/2006 (EUVL L 47, 17.2.2006, s. 7).

      (2)  Neuvoston päätös 2006/57/EY, tehty 30 päivänä tammikuuta 2006, entisen Jugoslavian tasavallan Makedonian Eurooppa-kumppanuuden periaatteista, ensisijaisista tavoitteista ja ehdoista sekä päätöksen 2004/518/EY kumoamisesta (EUVL L 35, 7.2.2006, s. 57).

      (3)  EUVL L 210, 31.7.2006, s. 82.

      LIITE
      ENTISEN JUGOSLAVIAN TASAVALLAN MAKEDONIAN VUODEN 2007 EUROOPPA-KUMPPANUUS
      1.   JOHDANTO
      Eurooppa-neuvosto on vahvistanut kumppanuudet keinoksi, jolla Länsi-Balkanin maita lähennetään Eurooppaan. Nyt ehdotetulla liittymiskumppanuudella saatetaan tammikuussa 2006 solmittu Eurooppa-kumppanuus ajan tasalle komission vuodelta 2007 laatiman entistä Jugoslavian tasavaltaa Makedoniaa koskevan määräaikaiskertomuksen perusteella. Tarkistetussa kumppanuudessa esitetään uusia ensisijaisia tavoitteita ja toistetaan vielä toteutumattomat ensisijaiset tavoitteet. Uudet ensisijaiset tavoitteet mukautetaan vastaamaan sen erityistarpeita ja valmiusastetta, ja niitä ajantasaistetaan tarvittaessa. Entisen Jugoslavian tasavallan Makedonian odotetaan laativan aikaan sidotun ja täsmätoimenpiteitä sisältävän suunnitelman liittymiskumppanuuden ensisijaisten tavoitteiden saavuttamiseksi. Kumppanuuteen sisältyy myös maalle myönnettävää rahoitustukea koskevaa ohjeistusta.
      2.   PERIAATTEET
      Vakautus- ja assosiaatioprosessi toimii vastakin Länsi-Balkanin maiden EU:hun lähentymisen kehyksenä niiden koko liittymisprosessin ajan. Entiselle Jugoslavian tasavallalle Makedonialle määritellyt ensisijaiset tavoitteet koskevat sen valmiuksia täyttää Kööpenhaminassa vuonna 1993 kokoontuneen Eurooppa-neuvoston vahvistamat arviointiperusteet sekä vakautus- ja assosiaatioprosessissa asetetut edellytykset, varsinkin 29 päivänä huhtikuuta 1997 sekä 21 ja 22 päivänä kesäkuuta 1999 annetuissa neuvoston päätelmissä määritellyt edellytykset. Tavoitteissa on huomioitu myös Zagrebissa 24 päivänä marraskuuta 2000 pidetyn huippukokouksen loppujulistus ja Thessalonikin toimintasuunnitelma.
      3.   ENSISIJAISET TAVOITTEET
      Liittymiskumppanuuden ensisijaiset tavoitteet on valittu siten, että entisellä Jugoslavian tasavallalla Makedonialla on lähivuosina realistiset mahdollisuudet joko saavuttaa ne tai edistyä huomattavasti niiden saavuttamisessa. Lyhyen aikavälin tavoitteet, jotka odotetaan saavutettavan yhden tai kahden vuoden kuluessa, erotetaan keskipitkän aikavälin tavoitteista, jotka odotetaan saavutettavan kolmen tai neljän vuoden kuluessa. Ensisijaiset tavoitteet koskevat sekä lainsäädäntöä että sen täytäntöönpanoa.
      Ensisijaisia tavoitteita määriteltäessä on otettava huomioon, että entisellä Jugoslavian tasavallalla Makedonialla on muitakin keskeneräisiä tehtäviä, joista saattaa tulla jatkossa solmittavien kumppanuuksien ensisijaisia tavoitteita riippuen muun muassa siitä, miten entinen Jugoslavian tasavalta Makedonia edistyy jatkossa.
      Lyhyen aikavälin ensisijaisten tavoitteiden joukosta on määritetty keskeisimmät, jotka esitetään luettelon alkuosassa. Ne eivät ole kuitenkaan tärkeysjärjestyksessä.
      3.1   LYHYEN AIKAVÄLIN ENSISIJAISET TAVOITTEET
      Keskeisimmät tavoitteet

                  —

                  Entisen Jugoslavian tasavallan Makedonian on varmistettava kaikkien vakautus- ja assosiaatiosopimuksessa annettujen sitoumusten asianmukainen täytäntöönpano.

                  —

                  Sen on edistettävä demokraattisten toimielinten puitteissa rakentavaa ja kaikki osapuolet huomioon ottavaa vuoropuhelua erityisesti aloilla, jotka edellyttävät kaikkien poliittisten puolueiden yhteisymmärrystä.

                  —

                  Sen on varmistettava poliisilain täytäntöönpano.

                  —

                  Sen on saavutettava kestäviä tuloksia oikeuslaitoksen uudistusten täytäntöönpanossa sekä vahvistettava oikeuslaitoksen riippumattomuutta ja yleisiä valmiuksia. Sen on pantava täytäntöön syyttäjälaitoksen uudistaminen ja tehtävä loput nimitykset tuomarineuvostoon.

                  —

                  Sen on saavutettava kestäviä tuloksia lahjonnan vastaisen lainsäädännön täytäntöönpanossa.

                  —

                  Sen on varmistettava, että virkamiesten palvelukseen otto ja urakehitys eivät riipu poliittisista tekijöistä, jatkettava ansioihin perustuvan urajärjestelmän kehittämistä ja pantava virkamieslaki kokonaisuudessaan täytäntöön.

                  —

                  Sen on vähennettävä työpaikkojen luomista haittaavia tekijöitä ja puututtava erityisesti nuoriso- ja pitkäaikaistyöttömyyteen.

                  —

                  Sen on kehitettävä yleistä liiketoimintaympäristöä parantamalla oikeusvaltioperiaatteen soveltamista, lisäämällä sääntely- ja valvontaviranomaisten riippumattomuutta, nopeuttamalla oikeudellisia menettelyjä ja jatkamalla omistusoikeuksien rekisteröintiä.

            Poliittiset arviointiperusteet
      Demokratia ja oikeusvaltio

                  —

                  Entisen Jugoslavian tasavallan Makedonian on jatkettava Ohridin puitesopimuksen täytäntöönpanoa, jotta voidaan muun muassa edistää etnisten ryhmien välistä luottamusta lisääviä toimia.

            Parlamentti/Vaalit

                  —

                  Entisen Jugoslavian tasavallan Makedonian on varmistettava, että kaikki tulevat vaalit järjestetään vaalilain mukaisesti.

                  —

                  Sen on tehtävä havaituista vaalilain vastaisista toimista viipymättä päätökset ja määrättävä seuraamukset, jotka ovat riittävän varoittavia uusien tapausten estämiseksi.

                  —

                  Sen on lisättävä parlamentin valmiuksia erityisesti antamalla sille enemmän resursseja.

            Hallintotapa

                  —

                  Entisen Jugoslavian tasavallan Makedonian on vahvistettava paikallishallinnon läpinäkyvyyttä ja vastuuvelvollisuutta. Sen on erityisesti tehostettava sisäistä valvontaa ja tarkastuksia.

                  —

                  Sen on laadittava kunnallisverojen kantoa varten koko maan kattavat asianmukaiset standardit.

                  —

                  Sen on kehitettävä kuntien valmiuksia hallinnoida valtion maita.

                  —

                  Sen on varmistettava, että kunnilla on riittävästi ammattitaitoisia työntekijöitä.

            Julkishallinto

                  —

                  Entisen Jugoslavian tasavallan Makedonian on otettava käyttöön ansioihin perustuva urajärjestelmä, jolla perustetaan vastuuvelvollinen, tehokas ja ammattitaitoinen keskus- ja paikallistason julkishallinto.

                  —

                  Sen on varmistettava virkamiesten eettisten sääntöjen tehokas täytäntöönpano.

                  —

                  Sen on vahvistettava hallinnollisia valmiuksia erityisesti parantamalla valmiuksia strategiseen suunnitteluun ja toimintapolitiikan kehittämiseen, tehostamalla koulutusta ja luomalla yleinen virkamiesten koulutusstrategia.

                  —

                  Sen on pantava tehokkaasti täytäntöön toimet, joilla varmistetaan hallinnon läpinäkyvyys erityisesti päätöksentekoprosesseissa, ja kannustettava kansalaisyhteiskunnan edustajia osallistumaan aktiivisesti päätöksentekoon.

                  —

                  Sen on jatkettava lainvalvontaviranomaisiin liittyvien uudistusten täytäntöönpanoa.

                  —

                  Sen on varmistettava asianmukaiset valmiudet ohjelmoida ja hallinnoida liittymistä valmistelevan tukivälineen varoja tehokkaasti.

            Oikeuslaitos

                  —

                  Entisen Jugoslavian tasavallan Makedonian on kehitettävä tuomarien ja syyttäjien koulutuslaitoksessa annettavaa perus- ja jatkokoulutusta.

                  —

                  Sen on saatettava päätökseen uusien tuomioistuinjärjestelmien perustaminen ja annettava tarvittavat resurssit, joilla varmistetaan tuomioistuinten toimintakyky ja tehostetaan niiden toimintaa.

                  —

                  Sen on varmistettava tuomioistuinten tuomioiden asianmukainen ja täysimääräinen täytäntöönpano.

            Lahjonnan vastainen politiikka

                  —

                  Entisen Jugoslavian tasavallan Makedonian on varmistettava valtion lahjonnantorjuntaviraston ja valtiontalouden tarkastusviraston antamien suositusten asianmukainen seuranta.

                  —

                  Sen on sovellettava täysimääräisesti lahjonnan vastaisen valtioiden ryhmän (Greco) suosituksia.

                  —

                  Sen on vahvistettava hallinnollisia valmiuksia, joita tarvitaan poliittisten puolueiden ja vaalikampanjoiden rahoituksesta annettujen sääntöjen täytäntöönpanossa. Sen on määrättävä rikkomistapauksissa tehokkaat seuraamukset.

                  —

                  Sen on seurattava tiettyjen julkishallinnon virkamiesten harkintavaltaa koskevien arviointien tuloksia.

                  —

                  Sen on varmistettava julkisten tietojen saatavuudesta annetun lain täysimääräinen täytäntöönpano.

                  —

                  Sen on tehostettava edelleen instituutioiden välistä yhteistyötä.

            Ihmisoikeudet ja vähemmistöjen suojelu

                  —

                  Entisen Jugoslavian tasavallan Makedonian on noudatettava täysin Euroopan ihmisoikeussopimusta, kidutuksen vastaisen komitean suosituksia ja kansallisten vähemmistöjen suojelua koskevaa puiteyleissopimusta.

                  —

                  Sen on pantava täysimääräisesti täytäntöön etiikkaa, sisäistä valvontaa, ammatillisia normeja ja ihmisoikeuksia koskevat säännöt lainvalvontaviranomaisten, oikeuslaitoksen ja vankeinhoitolaitoksen osalta sekä järjestettävä säännöllisesti koulutusta.

                  —

                  Sen on hankittava riittävästi resursseja, joilla voidaan parantaa vankiloiden olosuhteita.

                  —

                  Sen on perustettava tehokkaita järjestelmiä, joilla havaitaan ja tutkitaan kaikki yksilöihin tai ryhmiin kohdistuvan syrjinnän muodot valtion elimissä ja muissa elimissä, sekä määrätään rangaistusseuraamuksia.

                  —

                  Sen on tehostettava edelleen naisten ja lasten oikeuksien suojelua.

                  —

                  Sen on ajanmukaistettava strategia vähemmistöyhteisöjen tasapuolisesta edustuksesta ja pantava se täytäntöön, erityisesti tarjoamalla riittävästi resursseja ja määräämällä tehokkaat seuraamukset tavoitteiden jäädessä täyttymättä.

                  —

                  Sen on edistettävä vähemmistöryhmiin kuuluvien pääsyä koulutuksen, oikeuslaitoksen ja sosiaaliturvajärjestelmän palvelujen piiriin.

            Alueelliset kysymykset ja kansainväliset velvoitteet

                  —

                  Entisen Jugoslavian tasavallan Makedonian on jatkettava täyttä yhteistyötä entistä Jugoslaviaa koskevan kansainvälisen rikostuomioistuimen (ICTY) kanssa ja valmistauduttava täyttämään kansallisessa oikeuslaitoksessa kaikki oikeusturvan edellytykset siltä varalta, että ICTY palauttaa asioita kansallisten tuomioistuinten käsiteltäviksi.

                  —

                  Sen on jatkossakin edistettävä siirtymistä vakaussopimuksesta enemmän alueellisella vastuulla olevaan yhteistyökehykseen ja Keski-Euroopan vapaakauppasopimuksen täytäntöönpanoa.

                  —

                  Sen on huolehdittava hyvistä naapuruussuhteista erityisesti pyrkimällä rakentavalla tavalla määrätietoisemmin löytämään Kreikan kanssa neuvotteluteitse molemmille osapuolille kelpaava ratkaisu nimikysymykseen YK:n turvallisuusneuvoston päätöslauselmien 817/93 ja 845/93 mukaisesti ja vältettävä toimia, jotka voisivat vaikuttaa suhteisiin kielteisesti.

                  —

                  Sen on lisättävä yhteistyötä naapurimaiden kanssa ja varmistettava sopimusten täytäntöönpano erityisesti rajat ylittävän yhteistyön, järjestäytyneen rikollisuuden, laittoman kaupan ja salakuljetuksen torjunnan, oikeudellisen yhteistyön, rajaturvallisuuden, takaisinottamisen ja ympäristönsuojelun aloilla.

            Taloudelliset kriteerit

                  —

                  Entisen Jugoslavian tasavallan Makedonian on edistyttävä maan ja kiinteistöjen kirjaamisessa rekisteriin ja vahvistettava kiinteistörekisterin asemaa. Näin parannetaan oikeusvarmuutta talouden toimijoiden näkökulmasta ja tehostetaan markkinatalousmekanismien toimintaa.

                  —

                  Sen on tehostettava julkisia palveluja erityisesti osoittamalla lisävaroja koulutukseen ja infrastruktuurin ajanmukaistamiseen.

            Edellytykset täyttää jäsenyyteen liittyvät velvoitteet

            1 luku: Tavaroiden vapaa liikkuvuus

                  —

                  Entisen Jugoslavian tasavallan Makedonian on annettava ja pantava täytäntöön horisontaalista lainsäädäntöä tarvittavan infrastruktuurin täydentämiseksi ja varmistettava eri toimintasektoreille (sääntely, standardointi, akkreditointi, metrologia, vaatimustenmukaisuuden arviointi ja markkinavalvonta) kuuluvien tehtävien erittely vaatimustenmukaisuuden arviointimenettelyjä varten.

                  —

                  Sen on laadittava asianomaisille horisontaalisille organisaatioille (standardointi, akkreditointi, metrologia ja markkinavalvonta) yhteisön säännöstön täytäntöönpanoa varten kattava, välitavoitteita sisältävä strategia, joka sisältää määräajat ja selkeän vastuunjaon, jotta lainsäädäntötoimista tehdään päätökset, ne toteutetaan tehokkaasti ja eri sektorien hallinnollisia valmiuksia lisätään.

                  —

                  Sen on laadittava EY:n perustamissopimuksen 28–30 artiklan noudattamiseksi välitavoitteita sisältävä toimintasuunnitelma, jonka mukaisesti arvioidaan kansallista lainsäädäntöä ja hallinnollisia käytänteitä, otetaan käyttöön vastavuoroista tunnustamista koskevia lausekkeita ja tehdään lainsäädäntöön tarvittavat muutokset.

                  —

                  Sen on nopeutettava eurooppalaisten standardien omaksumista ja pyrkimyksiä liittyä eurooppalaisten standardointielinten täysjäseneksi.

            3 luku: Sijoittautumisvapaus ja palvelujen tarjoamisen vapaus

                  —

                  Entisen Jugoslavian tasavallan Makedonian on poistettava jäljellä olevat sijoittautumista ja rajat ylittävää palvelujen tarjontaa haittaavat esteet EU:n luonnollisilta ja oikeushenkilöiltä.

                  —

                  Sen on eroteltava lainsäädännössään pysyvään sijoittautumiseen perustuva ja tilapäinen palvelujen tarjoaminen.

            4 luku: Pääoman vapaa liikkuvuus

                  —

                  Entisen Jugoslavian tasavallan Jugoslavian on vahvistettava edelleen rahanpesuntorjuntaa erityisesti lisäämällä tietoisuutta raportoivissa instituutioissa ja varmistamalla vakuuttava lainvalvonta asiaan liittyvissä instituutioissa. Sen on vahvistettava valmiuksia ja vaihdettava tiedustelutietoja instituutioiden välillä.

                  —

                  Sen on edistyttävä jäljellä olevien pääomanliikkeitä koskevien rajoitusten poistamisessa.

            5 luku: Julkiset hankinnat

                  —

                  Entisen Jugoslavian tasavallan Makedonian vahvistettava valituskomitean asemaa, jotta maahan saadaan tehokas muutoksenhakujärjestelmä.

            6 luku: Yrityslainsäädäntö

                  —

                  Entisen Jugoslavian tasavallan Makedonian on perustettava riippumaton laadunvarmistusjärjestelmä ja julkinen valvontajärjestelmä, joilla valvotaan lakisääteisiä tilintarkastajia ja tilintarkastusyrityksiä. Sen on lisättävä asiaan liittyviä hallinnollisia valmiuksia.

            7 luku: Teollis- ja tekijänoikeuksia koskeva lainsäädäntö

                  —

                  Entisen Jugoslavian tasavallan Makedonian on laadittava kansallinen strategia ja toimintasuunnitelma, joilla parannetaan valmiuksia panna yhteisön säännöstö täytäntöön kaikilla tässä luvuissa tarkoitetuilla aloilla ja valvoa sen noudattamista. Erityisesti on kiinnitettävä huomiota lainvalvontaelimille, tuomioistuimille, syyttäjille ja tullivirkamiehille tarjottavaan erikoiskoulutukseen.

                  —

                  Sen on järjestettävä tiedotuskampanjoita sekä lisättävä lainvalvontaelinten keskinäistä yhteistyötä ja kaikkien sidosryhmien välistä yhteistyötä.

            8 luku: Kilpailupolitiikka

                  —

                  Entisen Jugoslavian tasavallan Makedonian on toteutettava uskottavaa lainvalvontaa kilpailun alalla ja keskityttävä vakavimpiin kilpailulainsäädännön rikkomisiin.

                  —

                  Sen on perustettava valtiontukien tehokas ennakkoarviointijärjestelmä.

                  —

                  Sen on lisättävä kilpailunsuojaviraston hallinnollisia valmiuksia ja osoitettava sille riittävä budjetti ja henkilöstö.

                  —

                  Sen on varmistettava täysin kilpailulainsäädännön avoimuus ja syrjimätön soveltaminen.

            9 luku: Rahoituspalvelut

                  —

                  Entisen Jugoslavian tasavallan Makedonian on vahvistettava rahoitusalan lainsäädäntöä ja valvontakehystä, myös lainvalvontaa erityisesti vakuutusalan ja arvopaperimarkkinoiden osalta.

                  —

                  Sen on varmistettava, että vakuutusalan riippumaton valvontaviranomainen on toimintakykyinen ja sillä on riittävästi henkilöstöä.

            10 luku: Tietoyhteiskunta ja viestimet

                  —

                  Entisen Jugoslavian tasavallan Makedonian on lopetettava vakautus- ja assosiaatiosopimuksen rikkominen toteuttamalla kaikki tarvittavat toimenpiteet, joilla täytetään velvoite vapauttaa sähköinen viestintä, tarvittavan johdetun lainsäädännön antaminen ja sääntelyelinten vahvistaminen mukaan luettuina.

                  —

                  Sen on valvottava markkina-asemaltaan merkittävien toimijoiden kilpailua edistävien toimien toteuttamista.

                  —

                  Sen on vahvistettava sähköistä viestintää ja tiedotusvälineitä sääntelevien viranomaisten riippumattomuus ja hallinnolliset valmiudet.

                  —

                  Sen on varmistettava vakaa ja kestävällä pohjalla oleva rahoitus yleisradioyhtiölle ja yleisradioneuvostolle.

            11 luku: Maatalous ja maaseudun kehittäminen

                  —

                  Entisen Jugoslavian tasavallan Makedonian on nopeutettava maatalousmaan kiinteistörekisteriin kirjaamista.

                  —

                  Sen on varmistettava, että maataloudesta kerätään laajat ja luotettavat tiedot, joita myös analysoidaan.

                  —

                  Sen on jatkettava valmistelutyötä tehokkaiden ja vakavaraisten maksajaelinten perustamiseksi hallinnoimaan ja valvomaan maatalouteen osoitettuja varoja EU:n vaatimusten ja kansainvälisten tilintarkastusnormien mukaisesti.

            12 luku: Elintarvikkeiden turvallisuus, eläinlääkintä- ja kasvinsuojelupolitiikka

                  —

                  Entisen Jugoslavian tasavallan Makedonian on jatkettava lainsäädännön lähentämistä eläinlääkintää ja kasvinsuojelua koskevan yhteisön säännöstön kanssa keskittymällä yhteisön säännöstön kanssa yhdenmukaiseen puitelainsäädäntöön.

                  —

                  Sen on jatkettava eläinlääkintävalmiuksien vahvistamista sekä valtion että paikallishallinnon tasolla, jotta voidaan perustaa EU:n järjestelmien kanssa erityisesti tuonnin valvonnan osalta yhteensopiva valvontajärjestelmä.

                  —

                  Sen on varmistettava nautaeläinten tunnistamisessa ja siirtojen rekisteröinnissä käytettävän järjestelmän toiminta ja perustettava sikojen, lampaiden ja vuohien tunnistusjärjestelmä.

                  —

                  Sen on jatkettava eläinten tauti- ja terveysvalvontajärjestelmien lähentämistä EU:n lainsäädännön ja institutionaalisten vaatimusten kanssa sekä pakollisesti ilmoitettavia tauteja koskeviin valmiussuunnitelmiin.

                  —

                  Sen on arvioitava EU:n vaatimusten noudattamista maatalouselintarvikealan laitoksissa. Arvioiden perusteella laaditaan kyseisiä laitoksia koskevat ajanmukaistamissuunnitelmat.

            14 luku: Liikennepolitiikka

                  —

                  Entisen Jugoslavian tasavallan Makedonian on jatkettava Kaakkois-Euroopan keskeisen alueellisen liikenneverkon kehittämisestä tehdyn yhteisymmärryspöytäkirjan täytäntöönpanoa ja tehostettava yhteistyötä Kaakkois-Euroopan liikenneobservatorion kanssa.

                  —

                  Sen on jatkettava lainsäädännön yhdenmukaistamista maantieliikennettä koskevan yhteisön säännöstön kanssa erityisesti vaarallisten aineiden kuljetusten, markkinoille pääsyn, sosiaalisten olosuhteiden, ajopiirturin käyttöönoton ja tieturvallisuuden osalta.

                  —

                  Sen on perustettava rautateitä varten infrastruktuurihallinnosta ja rautatieyrityksistä riippumaton sääntelyelin ja turvallisuustodistuksia antava turvallisuusviranomainen. Lisäksi on yhdenmukaistettava vaarallisten aineiden rautatiekuljetuksia koskeva lainsäädäntö EU:n sääntöjen kanssa. Sen on varmistettava taloudellinen vakaus maksamalla korvaus matkustajaliikenteeseen liittyvistä julkisen palvelun velvoitteista ja vähentämällä velkaa.

                  —

                  Sen on noudatettava Euroopan yhteistä ilmailualuetta koskevan sopimuksen ensimmäisen siirtymävaiheen mukaisia sitoumuksia, mukaan lukien asiaan liittyvän ilmailualan lainsäädännön täytäntöönpano.

                  —

                  Sen on vahvistettava siviili-ilmailuviranomaisten hallinnollisia valmiuksia.

            15 luku: Energia

                  —

                  Entisen Jugoslavian tasavallan Makedonian on jatkettava sähkön ja kaasun sisämarkkinoita, energiatehokkuutta ja uusiutuvia energialähteitä koskevan lainsäädännön lähentämistä yhteisön säännöstön kanssa siten, että energiamarkkinat avataan asteittain kilpailulle.

                  —

                  Sen on jatkettava energia-alan sääntelykomission riippumattomuuden vahvistamista.

                  —

                  Sen on täytettävä energiayhteisön perustamissopimuksesta johtuvat velvoitteet sisäisiä kaasu- ja sähkömarkkinoita ja valtioiden rajat ylittävää sähkönsiirtoa koskevan säännöstön täytäntöönpanon osalta.

                  —

                  Sen on lisättävä hallinnollisia valmiuksia kaikilla energia-aloilla, erityisesti energiaviraston valmiuksia energiatehokkuuden ja uusiutuvien energialähteiden aloilla.

                  —

                  Sen on rakennettava asianmukaiset varastointitilat radioaktiivisille aineille.

                  —

                  Sen on varmistettava säteilyturvaviraston asianmukainen ja riippumaton toiminta.

            16 luku: Verotus

                  —

                  Entisen Jugoslavian tasavallan Makedonian on lisättävä hallinnollisia valmiuksia verolainsäädännön täytäntöönpanoa ja veronkierron torjuntaa varten.

                  —

                  Sen on viipymättä toteutettava rakenteellisia toimia valvontapolitiikan uudistamiseksi ja valvontavalmiuksien parantamiseksi.

                  —

                  Sen on kehitettävä tilintarkastusstrategia ja perustettava tarvittavat tietotekniikkajärjestelmät.

                  —

                  Sen on sitouduttava yritysverotusta koskevien käytännesääntöjen periaatteisiin ja huolehdittava siitä, että uudet verotoimenpiteet ovat näiden periaatteiden mukaisia.

            18 luku: Tilastot

                  —

                  Entisen Jugoslavian tasavallan Makedonian on vahvistettava valtion tilastokeskuksen valmiuksia, jotta seuraava väestölaskenta saadaan tehtyä ajoissa ja kansantalouden tilinpitoa siihen liittyvine tilastoineen voidaan edelleen kehittää; erityisesti on korjattava jäljellä olevat puutteet, jotka liittyvät EU:n vaatimusten ja menetelmien mukaiseen maatalous- ja yritystilastotietojen keräämiseen ja käsittelyyn, ja toimitettava enemmän tilastotietoja Eurostatille.

                  —

                  Sen on saatettava päätökseen yritystietorekisterin ja maatilarekisterin perustaminen mukaan luettuina prosessit, joilla varmistetaan rekisteritietojen ajantasaisuus.

            19 luku: Työllisyys- ja sosiaalipolitiikka

                  —

                  Entisen Jugoslavian tasavallan Makedonian on jatkettava yhteisön säännöstön saattamista osaksi kansallista lainsäädäntöä ja lujitettava siihen liittyviä hallinto- ja täytäntöönpanorakenteita, mukaan lukien työsuojeluhallinto.

                  —

                  Sen on varmistettava, että sillä on hallinnolliset valmiudet panna täytäntöön sosiaaliseen osallisuuteen ja sosiaaliseen suojeluun liittyvät politiikat.

                  —

                  Sen on varmistettava, että työmarkkinaosapuolten välinen vuoropuhelu toimii ja edustuksellisuus toteutuu.

                  —

                  Sen on toteutettava lisätoimia vammaisten tilanteen parantamiseksi.

            20 luku: Yritys- ja teollisuuspolitiikka

                  —

                  Entisen Jugoslavian tasavallan Makedonian on määritettävä ja pantava täytäntöön kasvuun ja innovointiin tähtäävä teollisuusstrategia.

                  —

                  Sen on arvioitava järjestelmällisesti uuden sääntelyn vaikutuksia yrityksiin.

                  —

                  Sen on lisättävä pk-yrityksistä vastaavan ministeriön ja pk-yritysviraston resursseja ja varmistettava pk-yrityksiä koskevan strategian ja toimintasuunnitelman sekä pienyrityksiä koskevan eurooppalaisen peruskirjan täytäntöönpano.

                  —

                  Sen on jatkettava lainsäädännön yksinkertaistamista, turhan sääntelyn karsimista ja liiketoiminnan hallinnollisten esteiden poistamista. Lisäksi sen on toteutettava sääntelyn vaikutusten arviointeja.

            22 luku: Aluepolitiikka ja rakennepolitiikan välineiden yhteensovittaminen

                  —

                  Entisen Jugoslavian tasavallan Makedonian on tehostettava institutionaalisten rakenteiden perustamista ja vahvistettava hallinnollisia valmiuksia ohjelmasuunnittelun, hankkeiden valmistelun, seurannan, arvioinnin sekä varainhoidon ja sen valvonnan osalta erityisesti vastuullisissa ministeriöissä. Näin voidaan panna täytäntöön EU:hun liittymistä valmistelevat ohjelmat, joilla pohjustetaan yhteisön koheesiopolitiikan toteuttamista.

                  —

                  Sen on viimeisteltävä kansallinen aluekehitysstrategia.

            23 luku: Oikeuslaitos ja perusoikeudet

                  —

                  Entisen Jugoslavian tasavallan Makedonian on pantava täytäntöön henkilötietojen suojaa koskeva laki. Sen on allekirjoitettava ja ratifioitava yksilöiden suojelusta henkilötietojen automaattisessa tietojenkäsittelyssä tehtyyn Euroopan neuvoston yleissopimukseen liitetty valvontaviranomaisia ja rajat ylittävää tiedonsiirtoa koskeva lisäpöytäkirja.

                  —

                     Muut ensisijaiset tavoitteet: ks. poliittiset arviointiperusteet.

            24 luku: Oikeus, vapaus ja turvallisuus

                  —

                  Entisen Jugoslavian tasavallan Makedonian on jatkettava seuraavia toimia: yhdennetyn rajaturvallisuuden toimintasuunnitelman täytäntöönpano, rajavalvonnan päätietokantojen kehittäminen varmistaen, että ne on liitetty toisiinsa, asiakirjatarkastuksiin ja rajavalvontaan käytettävän välineistön ajanmukaistaminen, korkealuokkaisten matkustus- ja henkilöasiakirjojen laatuvaatimusten tehokkaan täytäntöönpanon varmistaminen sekä henkilöstön jatkokoulutus.

                  —

                  Sen on osoitettava poliisitoimen uudistamisessa tarvittavat taloudelliset ja koulutusresurssit, lisättävä koordinointia ja yhteistyötä sekä poliisivoimien sisällä että poliisin ja muiden lainvalvontaviranomaisten välillä sekä vahvistettava rikospoliisin ja yleisten syyttäjien välistä yhteistyötä.

                  —

                  Sen on laadittava kattava poliisitoimen henkilöresurssi- ja koulutusstrategia ja pantava se täytäntöön sekä ajanmukaistettava poliisiviranomaisten välineistö.

                  —

                  Sen on entisestään tehostettava järjestäytyneen rikollisuuden torjuntaa erityisesti hyödyntämällä paremmin erityisiä tutkintakeinoja sekä antamalla viipymättä kansainvälisiä pidätysmääräyksiä (mukaan lukien tietokonerikollisuus, erityisesti lapsipornografia) ja osallistumalla aktiivisesti niiden täytäntöönpanoon sekä luotava yhdennetty tiedustelujärjestelmä virastojen väliseen käyttöön järjestäytyneen rikollisuuden torjunnassa, mukaan luettuina ihmis-, ase- ja huumausainekauppa.

                  —

                  Sen on tehostettava ihmiskaupan torjuntaa varten laaditun kansallisen toimintasuunnitelman täytäntöönpanoa ja parannettava valmiuksia tutkia tietoverkkorikoksia.

                  —

                  Sen on pantava täytäntöön EY:n ja entisen Jugoslavian tasavallan Makedonian takaisinottosopimus ja neuvoteltava vastaavat sopimukset niiden maiden kanssa, joista entistä Jugoslavian tasavaltaa Makedoniaa kauttakulkumaana käyttävät muuttajat ovat kotoisin.

                  —

                  Sen on tehostettava niiden oikeudellisten asiakirjojen käyttöönottoa, joilla taataan (kansainvälistä) suojelua tarvitsevien henkilöiden oikeudet.

                  —

                  Sen on varmistettava turvapaikka- ja ulkomaalaislakien yhdenmukaistaminen yhteisön säännöstön kanssa.

            25 luku: Tiede ja tutkimus

                  —

                  Entisen Jugoslavian tasavallan Makedonian on vahvistettava tutkimuksen ja teknologian kehittämisen valmiuksia, jotta menestyksekäs osallistuminen yhteisön puiteohjelmiin voidaan varmistaa.

                  —

                  Sen on suunniteltava yhdennetty tutkimuspolitiikka ja toteutettava toimet maan liittämiseksi eurooppalaiseen tutkimusalueeseen.

            26 luku: Koulutus ja kulttuuri

                  —

                  Entisen Jugoslavian tasavallan Makedonian on saatava valmiiksi yhteisön nuoriso-ohjelman ja elinikäisen oppimisen ohjelman hallinnoinnin edellyttämä lainsäädäntö- ja hallintokehys sekä lisättävä täytäntöönpanoelinten valmiuksia.

            27 luku: Ympäristö

                  —

                  Entisen Jugoslavian tasavallan Makedonian on jatkettava lainsäädännön lähentämistä yhteisön säännöstön kanssa erityisesti jätehuollon sekä veden ja ilman laadun aloilla sekä tehostettava huomattavasti lainsäädännön täytäntöönpanoa ja ympäristön tilan seurantaa.

                  —

                  Sen on vahvistettava ympäristötarkastuslaitoksen ja muiden lainvalvontaelinten asemaa, toteutettava uskottavaa lainvalvontaa ja varmistettava, että sakkoja ja muita seuraamuksia sovelletaan tosiasiallisesti ja että niillä on varoittava vaikutus.

                  —

                  Sen on lisättävä hallinnollisia valmiuksia kansallisella ja paikallisella tasolla ja parannettava ympäristöasioista vastaavien viranomaisten toiminnan koordinointia.

                  —

                  Sen on laadittava strategisia suunnitelmia, muun muassa rahoitusstrategioita, sekä kansallinen jätehuoltostrategia ja -suunnitelma.

                  —

                  Ympäristöinvestointeja koskevan strategian laatiminen yhdensuuntaistamisesta aiheutuvien kustannusten perusteella.

                  —

                  Sen on sisällytettävä ympäristönsuojeluvaatimukset muihin alakohtaisiin politiikkoihin erityisesti kehittämällä ympäristövaikutusten arviointia.

                  —

                  Investointien lisääminen ympäristöinfrastruktuuriin kiinnittäen erityisesti huomiota jätevesien keräämiseen ja käsittelyyn, ilmansaasteisiin sekä vesi- ja jätehuoltoon.

            29 luku: Tulliliitto

                  —

                  Entisen Jugoslavian tasavallan Makedonian on lisättävä hallinnollisia valmiuksia tullilainsäädännön täytäntöönpanoa ja rajat ylittävän rikollisuuden torjuntaa varten.

                  —

                  Sen on jatkettava lainsäädännön ja menettelyjen lähentämistä yhteisön säännöstön kanssa erityisesti passituksen ja tariffikiintiöiden osalta.

                  —

                  Sen on yhdenmukaistettava teknologiateollisuuden kehittämisaloista annettu laki yhteisön säännöstön kanssa.

            31 luku: Ulko-, turvallisuus- ja puolustuspolitiikka

                  —

                  Entisen Jugoslavian tasavallan Makedonian on pantava täytäntöön lainsäädäntö, joka liittyy kansainvälisesti sovittavista rajoittavista toimenpiteistä annetun yhteisen kannan noudattamisen valvontaan.

            32 luku: Varainhoidon valvonta

                  —

                  Entisen Jugoslavian tasavallan Makedonian on tarkistettava julkisen talouden sisäistä valvontaa koskeva toimintapoliittinen asiakirja ja annettava lainsäädäntöä julkisen talouden sisäisestä valvonnasta ja sisäisestä tarkastuksesta, jotta niitä koskevasta toimintapolitiikasta ja nykyisestä lainsäädännöstä tulee kattavia ja johdonmukaisia. Julkisen talouden sisäisen valvonnan keskipitkän aikavälin ensisijaisten tavoitteiden toteuttamisesta laadittua toimintasuunnitelmaa on myös päivitettävä.

                  —

                  Sen on saatettava päätökseen sisäisen valvonnan yksiköiden perustaminen keskeisissä valtion instituutioissa, perustettava tarvittaessa tällaisia yksiköitä kuntatasolla ja osoitettava niille riittävästi henkilökuntaa, välineitä ja koulutusta.

                  —

                  Sen on kehitettävä EU:hun liittymistä valmistelevien välineiden mukaisten ohjelmien hajautetun täytäntöönpanon vaatimat tehokkaat hallinto-, seuranta-, valvonta- ja tarkastusjärjestelmät.

            3.2   KESKIPITKÄN AIKAVÄLIN ENSISIJAISET TAVOITTEET
      Poliittiset arviointiperusteet
      Demokratia ja oikeusvaltio
      Hallintotapa

                  —

                  Entisen Jugoslavian tasavallan Makedonian on saatava hallinnon hajauttamisprosessi päätökseen.

            Julkishallinto

                  —

                  Entisen Jugoslavian tasavallan Makedonian on kehitettävä edelleen hallinnollisia valmiuksia vakautus- ja assosiaatiosopimuksen täytäntöönpanemiseksi.

            Lahjonnan vastainen politiikka

                  —

                  Entisen Jugoslavian tasavallan Makedonian on saatava valmiiksi lahjonnan torjuntaa koskevan strategian täytäntöönpano.

                  —

                  Sen on valvottava kansainvälisten vaatimusten mukaisesti eturistiriitojen estämiseen liittyvien säännösten noudattamista.

            Ihmisoikeudet ja vähemmistöjen suojelu

                  —

                  Entisen Jugoslavian tasavallan Makedonian on edistettävä ihmisoikeuksien kunnioittamista lainvalvontaelimissä sekä säilöönottokeskuksissa ja vankiloissa.

                  —

                  Sen on jatkettava vähemmistöyhteisöjen tasapuolista edustusta koskevan strategian täytäntöönpanoa.

            Alueelliset kysymykset ja kansainväliset velvoitteet

                  —

                  Entisen Jugoslavian tasavallan Makedonian on edistettävä alueellista vuoropuhelua, vakautta, hyvää naapuruutta ja yhteistyötä.

            Taloudelliset kriteerit

                  —

                  Koska entinen Jugoslavian tasavalta Makedonia on sitoutunut markkinoiden vapauttamiseen, sen on tehostettava toimia, joilla turvataan sähkömarkkinoiden kestävyys poistamalla kustannuksiin perustumattomista hinnoista aiheutuvat nykyiset vääristymät sekä vahvistamalla sääntelyviranomaisten asemaa ja fyysistä infrastruktuuria.

                  —

                  Sen on parannettava julkisten menojen laatua lisäämällä julkisen sektorin valmiuksia tehdä keskipitkän aikavälin suunnitelmia ja tehostamalla talousarvion toteutusta. Sen on myös jatkettava koulutusjärjestelmän kehittämistä osoittamalla infrastruktuuriin liittyville jatkotoimille riittävästi rahoitusta ja henkilöstöä, joiden avulla koulutusalan viimeaikaiset uudistukset voidaan toteuttaa perinpohjaisesti.

                  —

                  Sen on jatkettava työmarkkinakehityksen parantamista ja vähennettävä työttömyyttä erityisesti toteuttamalla lisätoimia, joilla puututaan nuoriso- ja pitkäaikaistyöttömyyteen, ja ajanmukaistamalla sosiaaliturva- ja koulutusjärjestelmää.

                  —

                  Sen on jatkettava toimia, joilla epävirallinen talous siirretään osaksi virallista taloutta.

                  —

                  Sen infrastruktuuria on nykyaikaistettava erityisesti energian ja liikenteen aloilla, jotta koko talouden kilpailukyky paranee.

            Edellytykset täyttää jäsenyyteen liittyvät velvoitteet

            1 luku: Tavaroiden vapaa liikkuvuus

                  —

                  Entisen Jugoslavian tasavallan Makedonian on kehitettävä yhteisön säännöstön mukainen markkinavalvontajärjestelmä.

            3 luku: Sijoittautumisvapaus ja palvelujen tarjoamisen vapaus

                  —

                  Entisen Jugoslavian tasavallan Makedonian on yhdenmukaistettava ammattipätevyyden vastavuoroista tunnustamista koskeva lainsäädäntö yhteisön säännöstön kanssa, mukaan luettuina koulutusta koskevat säännökset, ja kehitettävä tarvittavat hallintorakenteet.

                  —

                  Sen on yhdenmukaistettava lainsäädäntö postipalveluihin liittyvän yhteisön säännöstön kanssa sekä nimettävä alalle kansallinen riippumaton sääntelyviranomainen.

            5 luku: Julkiset hankinnat

                  —

                  Entisen Jugoslavian tasavallan Makedonian on luotava täysipainoisesti toimivat julkisten hankintojen rakenteet, joilla varmistetaan julkisia hankintoja koskevien menettelyjen soveltaminen EY:n vaatimuksia tiukasti noudattaen. Sen on kehitettävä sähköisiä hankintoja koskevat järjestelmät.

            7 luku: Henkistä omaisuutta koskeva lainsäädäntö

                  —

                  Entisen Jugoslavian tasavallan Makedonian on hankittava valmiudet, joilla yhteisön säännöstö pannaan täytäntöön ja sen noudattamista valvotaan tähän lukuun kuuluvilla aloilla, ja saavutettava tuloksia piratismin ja tuoteväärennösten tutkinnassa sekä niihin liittyvien syytteiden nostamisessa ja oikeuskäsittelyissä.

            8 luku: Kilpailupolitiikka

                  —

                  Entisen Jugoslavian tasavallan Makedonian on jatkettava lainsäädäntönsä lähentämistä kilpailuasioita ja valtiontukia koskevan yhteisön säännöstön kanssa.

                  —

                  Lainvalvonnan parantaminen kilpailualalla ja valtiontukien valvonnassa.

                  —

                  Sen on lisättävä kilpailuasioita koskevaa tietämystä hallintoelimissä, liike-elämässä ja yleisön keskuudessa.

            9 luku: Rahoituspalvelut

                  —

                  Entisen Jugoslavian tasavallan Makedonian on saavutettava selviä tuloksia lainvalvontatoimissa, joilla puututaan vakuuttamattomilla ajoneuvoilla ajamiseen.

                  —

                  Sen on jatkettava lainsäädännön yhdenmukaistamista EU:n rahoituspalvelulainsäädännön kanssa.

            11 luku: Maatalous ja maaseudun kehittäminen

                  —

                  Entisen Jugoslavian tasavallan Makedonian on parannettava maataloushallinnon valmiuksia ja saatettava päätökseen yhteisen maatalouspolitiikan hallintomekanismien täytäntöönpanoa ja soveltamista koskevat valmistelut erityisesti yhdennetyn hallinto- ja valvontajärjestelmän osalta, ja varmistettava viljelylohkojen tunnistamisjärjestelmän toiminta.

            12 luku: Elintarvikkeiden turvallisuus, eläinlääkintä- ja kasvinsuojelupolitiikka

                  —

                  Entisen Jugoslavian tasavallan Makedonian on jatkettava lainsäädännön lähentämistä tarttuvia spongiformisia enkefalopatioita (TSE) ja eläimistä saatavia sivutuotteita koskevan yhteisön säännöstön kanssa, varmistettava lainsäädännön täytäntöönpano ja noudattamisen valvonta sekä perustettava tarvittavat keruu- ja käsittelyjärjestelmät.

                  —

                  Sen on perustettava henkilöstömäärältään riittävä kasvinsuojeluviranomainen. Sen on jatkettava kasvinsuojelulainsäädännön yhdenmukaistamista yhteisön säännöstön kanssa.

                  —

                  Sen on laadittava maatalouselintarvikealan nykyaikaistamissuunnitelma ja aloitettava sen täytäntöönpano.

                  —

                  Sen on vahvistettava laboratoriokapasiteettia elintarviketurvallisuuden, eläinlääkinnän ja kasvinsuojelun aloilla.

            14 luku: Liikennepolitiikka

                  —

                  Entisen Jugoslavian tasavallan Makedonian on jatkettava lainsäädännön yhdenmukaistamista yhteisön säännöstön kanssa maantieliikenteen osalta (mukaan lukien ajopiirturin käyttöönotto), jatkettava lainsäädännön yhdenmukaistamista rautateitä koskevan yhteisön säännöstön kanssa (ensimmäinen ja toinen rautatiepaketti sekä yhteentoimivuus), saatettava ilmailualan lainsäädännön yhdenmukaistaminen päätökseen ja varmistettava asianomaisen lainsäädännön noudattamisen määrätietoinen valvonta.

                  —

                  Sen on noudatettava Euroopan yhteistä ilmailualuetta koskevan sopimuksen toisen siirtymävaiheen mukaisia sitoumuksia.

            15 luku: Energia

                  —

                  Entisen Jugoslavian tasavallan Makedonian on ponnisteltava edelleen riittävän energian toimitusvarmuuden turvaamiseksi ja energiayhteistyön perustamissopimuksen mukaisia velvoitteita noudattavan energiapolitiikan kehittämiseksi ja täytäntöönpanemiseksi.

            17 luku: Talous- ja rahapolitiikka

                  —

                  Entisen Jugoslavian tasavallan Makedonian on yhdenmukaistettava lainsäädäntö yhteisön säännöstön kanssa, jotta voidaan varmistaa keskuspankin täysi riippumattomuus.

            18 luku: Tilastot

                  —

                  Entisen Jugoslavian tasavallan Makedonian on jatkettava koko tilastointijärjestelmän kehittämistä, yhdenmukaistettava käytänteet täysimääräisesti tilastoinnin säännöllisyyden, kattavuuden, luokittelujen, oikea-aikaisuuden ja tietojen laadun osalta sekä otettava käyttöön yhdenmukainen hallinnointi- ja tuotantojärjestelmä.

                  —

                  Sen on otettava käyttöön hyvin koordinoitu kansallinen tilastojärjestelmä.

            19 luku: Työllisyys- ja sosiaalipolitiikka

                  —

                  Entisen Jugoslavian tasavallan Makedonian on perustettava pysyvä järjestelmä työmarkkinaosapuolten vuoropuhelua varten.

                  —

                  Sen on toteutettava sosiaalista osallisuutta edistäviä pitkän aikavälin toimia ja parannettava heikommassa asemassa olevien ryhmien pääsyä työmarkkinoille.

                  —

                  Sen on jatkettava sosiaalista suojelua tehostavia toimia.

                  —

                  Sen on perustettava järjestelmiä, joilla seurataan vammaisten henkilöiden aseman kehittymistä.

            20 luku: Yritys- ja teollisuuspolitiikka

                  —

                  Entisen Jugoslavian tasavallan Makedonian on jatkettava pk-yritysten tukimekanismien kehittämistä ja parannettava pk-yritysten mahdollisuuksia saada rahoitusta sekä määritettävä ja pantava täytäntöön kasvuun ja innovointiin tähtäävä teollisuusstrategia.

                  —

                  Sen on viimeisteltävä ja pantava täytäntöön strategia, jolla yrittäjäkoulutus valtavirtaistetaan rahoittajien tukemien onnistuneiden pilottihankkeiden pohjalta.

            22 luku: Aluepolitiikka ja rakennepolitiikan välineiden yhteensovittaminen

                  —

                  Entisen Jugoslavian tasavallan Makedonian on vahvistettava keskushallintoa ja luotava alue- ja paikallishallintoon tarvittavat valmiudet. Lisäksi on varmistettava selkeä vastuualueiden jako ja lisättävä nimettyjen täytäntöönpanosta vastaavien viranomaisten ja järjestelmien, myös paikallisviranomaisten, koordinointivalmiuksia.

            24 luku: Oikeus, vapaus ja turvallisuus

                  —

                  Entisen Jugoslavian tasavallan Makedonian on varmistettava turvapaikka- ja maahanmuuttolainsäädännön yhdenmukaistaminen yhteisön säännöstön kanssa.

            25 luku: Tiede ja tutkimus

                  —

                  Entisen Jugoslavian tasavallan Makedonian on sovellettava integroitua tutkimuspolitiikkaa.

            26 luku: Koulutus ja kulttuuri

                  —

                  Entisen Jugoslavian tasavallan Makedonian on lisättävä pyrkimyksiä parantaa koulutuksen laatua, mukaan lukien alemman perusasteen koulutus, ja luotava nykyaikainen ammatillisen koulutuksen järjestelmä. Lisäksi korkea-asteen koulutus on järjestettävä siten, että se vastaa työmarkkinoiden ja talouden tarpeita, ja korkea-asteen koulutukseen liittyvää alueellista yhteistyötä on lisättävä.

            27 luku: Ympäristö

                  —

                  Entisen Jugoslavian tasavallan Makedonian on sisällytettävä ympäristönsuojeluvaatimukset muihin alakohtaisiin politiikkoihin erityisesti ympäristövaikutusten arviointia kehittämällä.

                  —

                  Sen on jatkossakin lisättävä investointeja ympäristöinfrastruktuuriin kiinnittäen erityisesti huomiota jätevesien keräämiseen ja käsittelyyn, juomaveden jakeluun, ilmansaasteisiin sekä jätehuoltoon.

            28 luku: Kuluttajansuoja ja terveyden suojelu

                  —

                  Entisen Jugoslavian tasavallan Makedonian on saatettava päätökseen lainsäädännön yhdenmukaistaminen kuluttajansuojaa koskevan yhteisön säännöstön kanssa ja vahvistettava tehokkaan markkinavalvonnan edellyttämiä hallinnollisia valmiuksia.

                  —

                  Sen on jatkettava lainsäädännön yhdenmukaistamista EY:n säännöstön kanssa kansanterveyden alalla (erityisesti tupakka, veri, kudokset, solut sekä tartuntataudit). Sen on parannettava kansanterveyteen liittyviä institutionaalisia, hallinnollisia ja taloudellisia valmiuksia.

                  —

                  Sen on kehitettävä mielenterveyspalvelujen alalla avohoitopalveluja vaihtoehdoksi laitoshoidolle ja huolehdittava riittävien varojen osoittamisesta mielenterveyshuollolle.

            31 luku: Ulko-, turvallisuus- ja puolustuspolitiikka

                  —

                  Entisen Jugoslavian tasavallan Makedonian on yhdenmukaistettava Yhdysvaltojen kanssa henkilöiden luovuttamista kansainväliselle rikostuomioistuimelle koskevista ehdoista tehty sopimus Eurooppa-neuvoston syyskuussa 2002 hyväksymien EU:n pääperiaatteiden kanssa.

            32 luku: Varainhoidon valvonta

                  —

                  Entisen Jugoslavian tasavallan Makedonian on jatkettava EU:n julkistalouden varainhoidon sisäisen valvonnan mallin täytäntöönpanoa ja kehittämistä (hajautettu johdon tilivelvollisuus ja toiminnallisesti riippumaton sisäinen tarkastus) antamalla johdonmukaista lainsäädäntöä ja varmistamalla asianmukaiset institutionaaliset valmiudet valtiovarainministeriön johdolla.

                  —

                  Sen on jatkettava valtiontalouden tarkastusviraston toimintavalmiuksien sekä toiminnallisen ja taloudellisen riippumattomuuden lisäämistä.

                  —

                  Sen on toteutettava menettelyjä ja luotava hallinnolliset valmiudet, joilla varmistetaan EY:n taloudellisten etujen tehokas suojaaminen.

            4.   OHJELMASUUNNITTELU
      Vakautus- ja assosiaatioprosessiin liittyvää yhteisön tukea annetaan Länsi-Balkanin maille asianomaisista rahoitusvälineistä ja erityisesti asetuksen (EY) N:o 1085/2006 (IPA-asetus) nojalla. Ennen vuotta 2007 hyväksytyille ohjelmille annetaan apua neuvoston asetuksen (EY) N:o 2666/2000 (Cards-asetus) (1) nojalla. Rahoitussopimukset ovat varsinaisten ohjelmien täytäntöönpanon oikeusperusta. Tämän vuoksi tällä päätöksellä ei ole taloudellisia vaikutuksia. Lisäksi entinen Jugoslavian tasavalta Makedonia voi saada rahoitusta useita maita koskevista ja horisontaalisista ohjelmista.
      5.   EHDOLLISUUS
      Länsi-Balkanin maille myönnettävä tuki riippuu edistymisestä Kööpenhaminassa vahvistettujen arviointiperusteiden, vakautus- ja assosiaatiosopimuksen vaatimusten ja tämän liittymiskumppanuuden ensisijaisten tavoitteiden saavuttamisessa. Näiden edellytysten noudattamatta jättäminen saattaa johtaa siihen, että neuvosto toteuttaa tarvittavia toimenpiteitä asetuksen (EY) N:o 1085/2006 21 artiklan mukaisesti tai, kun kyseessä ovat ennen vuotta 2007 hyväksytyt ohjelmat, asetuksen (EY) N:o 2666/2000 5 artiklan mukaisesti. Yhteisön tukeen sovelletaan myös 29 päivänä huhtikuuta 1997 annetuissa neuvoston päätelmissä määriteltyjä ehtoja, jotka koskevat erityisesti edunsaajien sitoutumista demokraattisten, taloudellisten ja institutionaalisten uudistusten toteuttamiseen. Yksittäisiin vuosiohjelmiin sisällytetään lisäksi erityisehtoja. Entisen Jugoslavian tasavallan Makedonian kanssa allekirjoitetaan rahoitussopimus sen jälkeen kun rahoituspäätökset on tehty.
      6.   VALVONTA
      Liittymiskumppanuuden täytäntöönpanoa tarkastellaan vakautus- ja assosiaatioprosessissa käyttöön otetuilla mekanismeilla, erityisesti komission vuosittain antamissa määräaikaiskertomuksissa.

         (1)  EUVL L 306, 7.12.2000, s. 1, asetus sellaisena kuin se on viimeksi muutettuna asetuksella (EY) N:o 2112/2005 (EUVL L 344, 27.12.2005, s. 23).


title: Neuvoston päätös 2013/43/YUTP, annettu 22 päivänä tammikuuta 2013 , asekauppasopimusneuvotteluja tukevista Euroopan turvallisuusstrategian puitteissa toteutettavista unionin jatkotoimista

text:
               23.1.2013

               FI

               Euroopan unionin virallinen lehti

               L 20/53

      NEUVOSTON PÄÄTÖS 2013/43/YUTP,
   annettu 22 päivänä tammikuuta 2013,
   asekauppasopimusneuvotteluja tukevista Euroopan turvallisuusstrategian puitteissa toteutettavista unionin jatkotoimista
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan ja 31 artiklan 1 kohdan,
   sekä katsoo seuraavaa:

               (1)

               Eurooppa-neuvosto hyväksyi 12 päivänä joulukuuta 2003 Euroopan turvallisuusstrategian, jossa annetaan tuki tehokkaaseen monenvälisyyteen perustuvalle kansainväliselle järjestykselle. Euroopan turvallisuusstrategiassa todetaan, että Yhdistyneiden kansakuntien, jäljempänä ’YK’, peruskirja luo perustan kansainvälisille suhteille. Unionin ensisijaisena tavoitteena on YK:n vahvistaminen ja sen varustaminen siten, että se voi täyttää tehtävänsä ja toimia tehokkaasti.

               (2)

               YK:n yleiskokous antoi 6 päivänä joulukuuta 2006 päätöslauselman 61/89, jonka otsikkona on ”Kohti asekauppasopimusta: tavanomaisten aseiden tuontia, vientiä ja siirtoa koskevien yhteisten kansainvälisten normien vahvistaminen” ja jonka avulla se pyrki selvittämään YK:n jäsenvaltioiden näkemyksiä mahdollisesta asekauppasopimuksesta, ja perusti hallitustenvälisen asiantuntijaryhmän (GGE) jatkamaan sitä koskevaa pohdiskelua, ja aloittamalla siten YK:n asekauppasopimusta koskevan prosessin, jäljempänä ’asekauppasopimusprosessi’.

               (3)

               YK:n yleiskokous antoi 2 päivänä joulukuuta 2009 päätöslauselman 64/48, jonka otsikkona on ”Asekauppasopimus” ja jolla se päätti kutsua koolle vuonna 2012 asekauppasopimusta käsittelevän YK:n konferenssin, jonka tehtävänä on laatia sellainen oikeudellisesti sitova väline, jossa annetaan tiukimmat mahdolliset yhteiset tavanomaisten aseiden siirtoa koskevat kansainväliset normit.

               (4)

               Neuvosto on 11 päivänä joulukuuta 2006, 10 päivänä joulukuuta 2007, 12 päivänä heinäkuuta 2010 ja 25 päivänä kesäkuuta 2012 antamissaan päätelmissä pannut tyytyväisenä merkille asekauppasopimusprosessin eri vaiheet ja ilmaissut olevansa vahvasti sitoutunut uudesta oikeudellisesti sitovasta kansainvälisestä välineestä käytävien neuvottelujen onnistumiseen. Välineellä on määrä vahvistaa tavanomaisten aseiden laillisen kaupan sääntelemiseksi tiukimmat mahdolliset yhteiset kansainväliset normit ja se koskisi kaikkia YK:n jäsenvaltioita ja voisi siten olla yleismaailmallinen.

               (5)

               Edistääkseen laajaa osallistumista asekauppasopimusprosessiin ja sen merkitystä neuvosto antoi 19 päivänä tammikuuta 2009 päätöksen 2009/42/YUTP (1) EU:n toimien tukemisesta Euroopan turvallisuusstrategian puitteissa asekauppasopimukseen johtavan prosessin edistämiseksi kolmansissa maissa ja 14 päivänä kesäkuuta 2010 päätöksen 2010/336/YUTP (2) asekauppasopimusta tukevista EU:n toimista Euroopan turvallisuusstrategian puitteissa, ja nämä päätökset koskivat alueellisten seminaarien sarjan järjestämistä eri puolilla maailmaa. Näiden seminaarien tavoitteena oli tukea vuonna 2012 järjestettävän asekauppasopimusta käsittelevän YK:n konferenssin valmisteluprosessia laajentamalla keskustelua ja tekemällä konkreettisia suosituksia sekä tukea YK:n jäsenvaltioita niiden kehittäessä ja parantaessa asiantuntemusta toteuttaakseen tehokkaasti aseiden siirron valvontaa asekauppasopimuksen voimaantulon jälkeen.

               (6)

               Asekauppasopimusta käsittelevä YK:n konferenssi kutsuttiin koolle YK:n päämajaan New Yorkiin 2 ja 27 päivän heinäkuuta 2012 väliseksi ajaksi sellaisen oikeudellisesti sitovan välineen laatimiseksi, jossa annetaan tiukimmat mahdolliset yhteiset tavanomaisten aseiden siirtoa koskevat kansainväliset normit. Konferenssi ei kyennyt sopimaan päätösasiakirjasta sille asetetussa määräajassa. Neuvotteluissa edistyttiin kuitenkin huomattavasti, mikä käy ilmi sopimustekstin luonnoksesta, jonka konferenssin puheenjohtaja esitti 26 päivänä heinäkuuta 2012.

               (7)

               YK:n yleiskokouksen ensimmäinen komitea antoi 7 päivänä marraskuuta 2012 päätöslauselmaluonnoksen, jonka otsikkona on ”Asekauppasopimus” ja jossa päätettiin kutsua koolle New Yorkiin 18 ja 28 päivän maaliskuuta 2013 väliseksi ajaksi asekauppasopimusta käsittelevä YK:n päätöskonferenssi, jossa noudatetaan heinäkuun 2012 konferenssia varten hyväksyttyä työjärjestystä ja jonka tavoitteena on viimeistellä asekauppasopimuksen laatiminen edellisen YK:n konferenssin puheenjohtajan 26 päivänä heinäkuuta 2012 esittämän sopimustekstin luonnoksen pohjalta.

               (8)

               Ottaen huomioon heinäkuun 2012 YK:n konferenssin tuloksen, päätöksen 2009/42/YUTP ja päätöksen 2010/336/YUTP nojalla toteutetut toimet ja tarpeen myötävaikuttaa neuvottelujen onnistuneeseen päätökseen unionin olisi edelleen tuettava asekauppasopimusprosessia sen varmistamiseksi, että se johtaa viipymättä tehokkaaseen ja täytäntöönpanokelpoiseen oikeudellisesti sitovaan sopimukseen. Unionin asekauppasopimusprosessille antaman jatkuvan tuen olisi myötävaikutettava neuvottelujen onnistuneeseen päätökseen viemiseen 18 ja 28 päivän maaliskuuta 2013 välisenä aikana järjestettävässä YK:n konferenssissa ja edistettävä täytäntöönpanotoimia kolmansissa maissa, joiden olisi noudatettava tulevaa asekauppasopimusta,

         ON HYVÄKSYNYT TÄMÄN PÄÄTÖKSEN:
   1 artikla
   1.   Unioni toteuttaa asekauppasopimuksen tueksi toimia, joilla on seuraavat tavoitteet:

               —

               tukea asekauppasopimusta koskevien YK:n neuvottelujen onnistunutta päätökseen viemistä;

               —

               tukea YK:n jäsenvaltioita niiden kehittäessä ja parantaessa kansallista ja alueellista asiantuntemusta, jota aseiden siirron valvonnan tehokas täytäntöönpano edellyttää, jotta voidaan varmistaa, että asekauppasopimus on voimaan tultuaan mahdollisimman tehokas.

         2.   Edellä 1 kohdassa mainittujen tavoitteiden saavuttamiseksi unioni toteuttaa seuraavan hankkeen:

               —

               se järjestää hallitusten asiantuntijoille kaksi seminaaria, joiden tarkoituksena on helpottaa neuvottelujen päätökseen saattamista ja asekauppasopimuksen tulevaa täytäntöönpanoa.

         Yksityiskohtainen kuvaus tässä kohdassa tarkoitetusta hankkeesta on liitteessä.
   2 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   EU:n asesulkukonsortio, jäljempänä ’konsortio’, vastaa 1 artiklan 2 kohdassa tarkoitetun hankkeen teknisestä täytäntöönpanosta.
   3.   Konsortio suorittaa tehtävänsä korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä konsortion kanssa.
   3 artikla
   1.   Rahoitusohje 1 artiklan 2 kohdassa tarkoitetun hankkeen toteuttamiseksi on 160 800 euroa.
   2.   Edellä 1 kohdassa vahvistetulla määrällä rahoitettavia menoja hallinnoidaan unionin talousarvioon sovellettavien menettelytapojen ja sääntöjen mukaisesti.
   3.   Komissio valvoo, että 1 kohdassa tarkoitettuja menoja hallinnoidaan asianmukaisesti. Tätä varten se tekee rahoitussopimuksen konsortion kanssa. Sopimuksessa on määrättävä, että konsortion on varmistettava unionin osuuden näkyvyys sen suuruuden edellyttämin tavoin.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle prosessissa mahdollisesti ilmenevistä vaikeuksista ja rahoitussopimuksen tekopäivän.
   4 artikla
   1.   Korkea edustaja raportoi neuvostolle tämän päätöksen täytäntöönpanosta kunkin seminaarin järjestämisen jälkeen annettavien raporttien pohjalta. Konsortio valmistelee nämä raportit, ja ne ovat perusta neuvoston suorittamalle arvioinnille.
   2.   Komissio toimittaa tietoja 1 artiklan 2 kohdassa tarkoitetun hankkeen toteuttamisen rahoitusnäkökohdista.
   5 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 24 kuukauden kuluttua päivästä, jona 3 artiklan 3 kohdassa tarkoitettu rahoitussopimus tehdään, tai kuuden kuukauden kuluttua sen hyväksymispäivästä, jos rahoitussopimusta ei ole tuon ajan kuluessa tehty.

      Tehty Brysselissä 22 päivänä tammikuuta 2013.

            Neuvoston puolesta

            Puheenjohtaja

         M. NOONAN

      (1)  EUVL L 17, 22.1.2009, s. 39.

      (2)  EUVL L 152, 18.6.2010, s. 14.

      LIITE

         1 ARTIKLAN 2 KOHDASSA TARKOITETTU HANKE

      1.   Tavoite

      Tämän päätöksen yleisenä tavoitteena on tukea asekauppasopimusta koskevien YK:n neuvottelujen onnistunutta päätökseen saattamista sekä tukea YK:n jäsenvaltioita niiden valmistautuessa asekauppasopimuksen täysimääräiseen täytäntöönpanoon sen tultua voimaan.
      2.   Hankkeen kuvaus

      2.1   Hankkeen tavoitteet

      Hankkeella tuetaan unionin pyrkimyksiä, joiden tarkoituksena on auttaa saattamaan päätökseen sellaista asekauppasopimusta koskevat neuvottelut, jossa ”vahvistetaan tiukimmat mahdolliset yhteiset kansainväliset tavanomaisten aseiden kaupan sääntelyä koskevat normit”, joiden tuloksena ”asekaupasta tehdään vastuullisempaa ja avoimempaa sekä edistetään näin rauhaa ja turvallisuutta, alueellista vakautta sekä kestävää sosiaalista ja taloudellista kehitystä”. Erityisesti hankkeella

                  —

                  myötävaikutetaan vahvan ja vankkaperustaisen asekauppasopimuksen syntymiseen puheenjohtajan 26 päivänä heinäkuuta 2012 esittämän sopimustekstin luonnoksen pohjalta;

                  —

                  jatketaan unionin pyrkimyksiä rohkaista kolmansia maita tukemaan sellaisen oikeudellisesti sitovan asekauppasopimuksen laadintaa ja täytäntöönpanoa, jossa vahvistetaan yhteiset tavanomaisten aseiden maailmanlaajuista kauppaa koskevat kansainväliset normit;

                  —

                  edistetään unionin pyrkimyksiä tehostaa aseiden siirron valvontaa kolmansissa maissa; sekä

                  —

                  tuetaan kolmansien maiden kansallisia pyrkimyksiä niiden valmistellessa asekauppasopimuksen täysimääräistä täytäntöönpanoa sen tultua voimaan.

            2.2   Hankkeen tulokset

      Hankkeen toteuttamisen tuloksena

                  —

                  perustetaan keskeisten hallituksiin liittyvien sidosryhmien foorumi, joka auttaa YK:n jäsenvaltioita valmistautumaan maaliskuussa 2013 koolle kutsuttavaan asekauppasopimusta koskevaan YK:n konferenssiin ja joka auttaa valtioita valmistautumaan asekauppasopimuksen varhaiseen voimaantuloon ja täysimääräiseen täytäntöönpanoon. Foorumi tarkastelee myös tapoja sovittaa yhteen ja maksimoida nykyisiä toimia aseiden vientivalvonnan tehostamista tarkoittavan kansainvälisen avun alalla;

                  —

                  julkaistaan 20-sivuinen raportti. Raportissa selvitellään, miten voidaan tukeutua olemassa oleviin unionin ja kansainvälisten tahojen tiedotus- ja avustustoimiin tuettaessa kolmansien maiden pyrkimyksiä perustaa aseidensiirron valvontajärjestelmiä, jotka täyttävät asekauppasopimuksen mukaiset velvoitteet.

            2.3   Toimien kuvaus

      Tämä hanke käsittää 2.1 kohdassa esitettyjen tavoitteiden toteuttamiseksi kolme toimea: kaksi seminaaria ja raportin.
      2.3.1   Hallitusten edustajille tarkoitetut seminaarit

      Hanke käsittää kahden kaksipäiväisen, majoituksen sisältävän seminaarin järjestämisen 30–40:lle hallitusten edustajalle. Kummankin seminaarin pitopaikasta ja päivämääristä sovitaan korkean edustajan ja asianomaisen neuvoston työryhmän kanssa.
      a)   Seminaarien rakenne
      Kummassakin seminaarissa on tilaisuus keskustella muun muassa seuraavista kysymyksistä:

                  —

                  miten päästä asekauppasopimusta koskevissa ja maaliskuussa 2013 järjestettävässä YK:n konferenssissa käytävissä neuvotteluissa onnistuneeseen päätökseen 26 päivänä heinäkuuta 2012 esitetyn sopimustekstin luonnoksen pohjalta;

                  —

                  miten turvataan asekauppasopimuksen mahdollisimman varhainen voimaantulo;

                  —

                  sellaista kansallista, alueellista ja kansainvälistä apua koskevat parhaat käytännöt, jolla edistetään sopimuksen voimaantuloa ja täysimääräistä täytäntöönpanoa;

                  —

                  tarvittavat oikeudelliset, tekniset, aineelliset ja rahoitukselliset tekijät, joilla voidaan varmistaa niiden kansallisten järjestelmien kehittäminen, joita asekauppasopimuksen mukaisten velvoitteiden täyttäminen edellyttää.

            Ennen kumpaakin seminaaria laaditaan tärkeimpiä käsiteltäviä kysymyksiä koskeva pieni muistio (”food for thought”). Seminaarista laaditaan pian sen päättymisen jälkeen yhteenveto korkealle edustajalle ja asianomaiselle neuvoston työryhmälle.
      Seminaarien yksityiskohtaisesta ja lopullisesta ohjelmasta sovitaan korkean edustajan ja asianomaisen neuvoston työryhmän kanssa.
      b)   Seminaarien osallistujat
      Seminaareihin osallistuu enimmillään 40 asekauppasopimusta koskeviin neuvotteluihin osallistuvaa hallitusten edustajaa valituista YK:n jäsenvaltioista. Kummankin seminaarin yksityiskohtaisesta ja lopullisesta osallistujaluettelosta sovitaan korkean edustajan ja asianomaisen neuvoston työryhmän kanssa.
      2.3.2   Raportti unionin ja kansainvälisten tahojen asekauppasopimuksen täytäntöönpanossa kolmansille maille antamasta avusta

      Seminaarien päättämisen jälkeen julkaistaan 20-sivuinen raportti, jossa selvitellään, miten voidaan kehittää ja laajentaa olemassa olevaa unionin ja kansainvälisten tahojen apua aseidensiirron valvontajärjestelmien vahvistamiseksi, jotta YK:n jäsenvaltiot voisivat täyttää asekauppasopimuksen mukaiset velvoitteensa. Raportin eräänä päätavoitteena on suositella toimenpiteitä asekauppasopimuksen varhaisen voimaantulon tukemiseksi.
      Raportin on tarkoitus edesauttaa keskusteluja tulevasta avusta asekauppasopimuksen täytäntöönpanon tukemiseksi. Tämä raportti on suunniteltu tästä päätöksestä johtuvaksi julkiseksi panokseksi, ja sillä varmistetaan unionin osuuden näkyvyys vahvan ja vankkaperustaisen asekauppasopimuksen aikaan saamisessa.
      3.   Kesto

      Tämän hankkeen toteuttaminen kestää 12 kuukautta päivästä, jona 3 artiklan 3 kohdassa tarkoitettu rahoitussopimus tehdään.
      4.   Osallistujat

      Hankkeeseen osallistujia ovat YK:n jäsenvaltiot, erityisesti valtion viranomaiset, jotka vastaavat asekauppasopimusta ja sen tulevaa täytäntöönpanoa koskevasta kansallisesta politiikasta. Osallistujavaltioiden valitsemisesta sovitaan korkean edustajan ja asianomaisen neuvoston työryhmän kanssa.
      5.   Täytäntöönpanosta vastaava elin

      Tämän päätöksen tekninen täytäntöönpano annetaan konsortion tehtäväksi. Konsortio suorittaa tehtävänsä korkean edustajan alaisuudessa. Konsortio varmistaa unionin osuuden näkyvyyden sen suuruuden edellyttämin tavoin.


Avis juridique important

|

32001D0073

2001/73/EY: Neuvoston päätös, tehty 19 päivänä tammikuuta 2001, alueiden komitean saksalaisen jäsenen nimeämisestä

Virallinen lehti nro L 026 , 27/01/2001 s. 0036 - 0036

Neuvoston päätös,tehty 19 päivänä tammikuuta 2001,alueiden komitean saksalaisen jäsenen nimeämisestä(2001/73/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 263 artiklan,ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1),sekä katsoo, että alueiden komiteassa on vapautunut jäsenen paikka Franz Josef JUNGin erottua, mikä on annettu neuvostolle tiedoksi 28 päivänä marraskuuta 2000,ottaa huomioon Saksan hallituksen ehdotuksen,ON PÄÄTTÄNYT SEURAAVAA:Ainoa artiklaNimetään Jochen RIEBEL alueiden komitean jäseneksi Franz Josef JUNGin tilalle tämän jäljellä olevaksi toimikaudeksi eli 25 päivään tammikuuta 2002 saakka.Tehty Brysselissä 19 päivänä tammikuuta 2001.Neuvoston puolestaPuheenjohtajaB. Ringholm(1) EYVL L 28, 4.2.1998, s. 19.


title: 2010/495/EU, Euratom: Euroopan parlamentin päätös, tehty 5 päivänä toukokuuta 2010 , vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2008

text:
               25.9.2010

               FI

               Euroopan unionin virallinen lehti

               L 252/31

         EUROOPAN PARLAMENTIN PÄÄTÖS,
   tehty 5 päivänä toukokuuta 2010,
   vastuuvapauden myöntämisestä koulutuksen, audiovisuaalialan ja kulttuurin toimeenpanoviraston talousarvion toteuttamisesta varainhoitovuonna 2008
   (2010/495/EU, Euratom)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2008 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2008 – Nide I (SEC(2009) 1089 – C7-0172/2009) (2),
   ottaa huomioon koulutuksen, audiovisuaalialan ja kulttuurin toimeenpanoviraston lopullisen tilinpäätöksen varainhoitovuodelta 2008,
   ottaa huomioon komission vuotuisen kertomuksen Euroopan parlamentille varainhoitovuotta 2007 koskevien vastuuvapauden myöntämispäätösten seurannasta (KOM(2009) 526) sekä kertomuksen liitteenä olevan komission yksiköiden valmisteluasiakirjan (SEC(2009) 1427),
   ottaa huomioon komission tiedonannon ”Yhteenveto komission hallintosaavutuksista vuonna 2008” (KOM(2009) 256),
   ottaa huomioon komission vuosikertomuksen vastuuvapauden myöntävälle viranomaiselle vuonna 2008 toimitetuista sisäisistä tarkastuksista (KOM(2009) 419) sekä kertomuksen liitteenä olevan komission yksiköiden valmisteluasiakirjan (SEC(2009) 1102),
   ottaa huomioon tilintarkastustuomioistuimen kertomuksen koulutuksen, audiovisuaalialan ja kulttuurin toimeenpanoviraston tilinpäätöksestä varainhoitovuodelta 2008 sekä viraston vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon 16. joulukuuta 2008 julkaistun komission tiedonannon ”Tavoitteena yhteisymmärrys hyväksyttävän virheriskin käsitteestä” (KOM(2008) 866) sekä tiedonannon liitteenä olevan komission yksiköiden valmisteluasiakirjan (SEC(2008) 3054),
   ottaa huomioon neuvoston 16. helmikuuta 2010 antaman suosituksen varainhoitovuoden 2008 talousarvion toteuttamista koskevan vastuuvapauden myöntämisestä toimeenpanovirastoille (5828/2010 – C7-0055/2010),
   ottaa huomioon EY:n perustamissopimuksen 274, 275 ja 276 artiklan, Euroopan unionin toiminnasta tehdyn sopimuksen 317, 318 ja 319 artiklan ja Euratomin perustamissopimuksen 179 a ja 180 b artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 55, 145, 146 ja 147 artiklan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta 19. joulukuuta 2002 annetun neuvoston asetuksen (EY) N:o 58/2003 (6) ja erityisesti sen 14 artiklan 3 kohdan,
   ottaa huomioon tiettyjä yhteisön ohjelmien hallinnointitehtäviä hoitavien toimeenpanovirastojen asemasta annetun neuvoston asetuksen (EY) N:o 58/2003 mukaisesta toimeenpanovirastojen varainhoitoa koskevasta malliasetuksesta 21. syyskuuta 2004 annetun komission asetuksen (EY) N:o 1653/2004 (7) ja erityisesti sen 66 artiklan ensimmäisen ja toisen kohdan,
   ottaa huomioon koulutukseen, audiovisuaalialaan ja kulttuuriin liittyvää yhteisön toimintaa hallinnoivan koulutuksen, audiovisuaalialan ja kulttuurin toimeenpanoviraston perustamisesta neuvoston asetuksen (EY) N:o 58/2003 mukaisesti 14. tammikuuta 2005 tehdyn komission päätöksen 2005/56/EY (8),
   ottaa huomioon työjärjestyksen 76 artiklan ja liitteen VI,
   ottaa huomioon talousarvion valvontavaliokunnan mietinnön ja lausunnot valiokunnilta, joita asia koskee (A7-0099/2010),

               A.

               ottaa huomioon, että Euroopan unionin toiminnasta tehdyn sopimuksen 317 artiklan mukaan komissio toteuttaa talousarviota yhteistyössä jäsenvaltioiden kanssa omalla vastuullaan ja moitteettoman varainhoidon periaatteiden mukaisesti,

               1.

               myöntää koulutuksen, audiovisuaalialan ja kulttuurin toimeenpanoviraston johtajalle vastuuvapauden viraston talousarvion toteuttamisesta varainhoitovuonna 2008;

               2.

               esittää huomautuksensa päätöslauselmassa, joka on erottamaton osa päätöksiä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka III – Komissio ja toimeenpanovirastot;

               3.

               kehottaa puhemiestä välittämään tämän päätöksen sekä päätöksen vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2008, pääluokka III – Komissio, ja näihin päätöksiin erottamattomasti kuuluvan päätöslauselman koulutuksen, audiovisuaalialan ja kulttuurin toimeenpanoviraston johtajalle, neuvostolle, komissiolle, Euroopan unionin tuomioistuimelle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL L 71, 14.3.2008.

      (2)  EUVL C 273, 13.11.2009, s. 1.

      (3)  EUVL C 304, 15.12.2009, s. 65.

      (4)  EUVL C 273, 13.11.2009, s. 122.

      (5)  EYVL L 248, 16.9.2002, s. 1.

      (6)  EYVL L 11, 16.1.2003, s. 1.

      (7)  EUVL L 297, 22.9.2004, s. 6.

      (8)  EUVL L 24, 27.1.2005, s. 35.


title: 2012/643/EU: Neuvoston päätös, annettu 24 päivänä syyskuuta 2012 , toimitusketjun turvallisuuteen liittyvää tulliyhteistyötä koskevan Euroopan unionin ja Kanadan välisen sopimuksen allekirjoittamisesta unionin puolesta

text:
               18.10.2012

               FI

               Euroopan unionin virallinen lehti

               L 287/1

         NEUVOSTON PÄÄTÖS,
   annettu 24 päivänä syyskuuta 2012,
   toimitusketjun turvallisuuteen liittyvää tulliyhteistyötä koskevan Euroopan unionin ja Kanadan välisen sopimuksen allekirjoittamisesta unionin puolesta
   (2012/643/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 5 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Unionin ja Kanadan olisi laajennettava tulliyhteistyönsä koskemaan toimitusketjun turvallisuutta sekä siihen liittyvää riskinhallintaa, jotta kaikkien toimitusketjun vaiheiden turvallisuutta voitaisiin parantaa ja samalla helpottaa laillista kauppaa.

               (2)

               Tätä varten neuvosto valtuutti 26 päivänä marraskuuta 2009 komission käynnistämään neuvottelut Kanadan kanssa. Komissio on neuvotellut unionin puolesta Euroopan unionin ja Kanadan välisen sopimuksen toimitusketjun turvallisuuteen liittyvästä tulliyhteistyöstä, jäljempänä ’sopimus’.

               (3)

               Kun päätetään EU:n ja Kanadan tulliyhteistyösekakomiteassa, jäljempänä ’tulliyhteistyösekakomitea’, esitettävästä unionin kannasta annettaessa säädöksiä, joilla on oikeusvaikutuksia, olisi noudatettava Euroopan unionin toiminnasta tehdyn sopimuksen 218 artiklan 9 kohdan mukaista menettelyä. Neuvoston olisi tarvittaessa vahvistettava muut EU:n ja Kanadan tulliyhteistyösekakomiteassa unionin puolesta esitettävät kannat Euroopan unionista tehdyn sopimuksen 16 artiklan mukaisesti.

               (4)

               Sopimus olisi allekirjoitettava unionin puolesta sillä varauksella, että sopimuksen tekeminen saatetaan päätökseen,

         ON HYVÄKSYNYT TÄMÄN PÄÄTÖKSEN:
   1 artikla
   Annetaan valtuutus allekirjoittaa toimitusketjun turvallisuuteen liittyvää tulliyhteistyötä koskeva Euroopan unionin ja Kanadan välinen sopimus unionin puolesta sillä varauksella, että mainitun sopimuksen tekeminen saatetaan päätökseen (1).
   2 artikla
   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.
   3 artikla
   Tämä päätös tulee voimaan päivänä, jona se hyväksytään.

      Tehty Brysselissä 24 päivänä syyskuuta 2012.

            Neuvoston puolesta

            Puheenjohtaja

         S. ALETRARIS

      (1)  Sopimuksen teksti julkaistaan yhdessä sen tekemistä koskevan päätöksen kanssa.


title: Euroopan keskuspankin päätös (EU) 2015/1613, annettu 10 päivänä syyskuuta 2015, omaisuusvakuudellisten arvopaperien osto-ohjelman toteutuksesta annetun päätöksen (EU) 2015/5 muuttamisesta (EKP/2015/31)

text:
               25.9.2015

               FI

               Euroopan unionin virallinen lehti

               L 249/28

         EUROOPAN KESKUSPANKIN PÄÄTÖS (EU) 2015/1613,
   annettu 10 päivänä syyskuuta 2015,
   omaisuusvakuudellisten arvopaperien osto-ohjelman toteutuksesta annetun päätöksen (EU) 2015/5 muuttamisesta (EKP/2015/31)
   EUROOPAN KESKUSPANKIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 127 artiklan 2 kohdan ensimmäisen luetelmakohdan,
   ottaa huomioon Euroopan keskuspankkijärjestelmän ja Euroopan keskuspankin perussäännön ja erityisesti sen 12.1 artiklan toisen alakohdan yhdessä 3.1 artiklan ensimmäisen luetelmakohdan kanssa sekä 18.1 artiklan,
   sekä katsoo seuraavaa:

               (1)

               EKP:n neuvosto päätti 4 päivänä syyskuuta 2014, että olisi käynnistettävä uusi omaisuusvakuudellisten arvopaperien osto-ohjelma (jäljempänä ’ABSPP-ohjelma’). EKP:n neuvosto julkisti 2 päivänä lokakuuta 2014 ABSPP-ohjelman yksityiskohtaiset tiedot ja päätti, että taattujen ns. mezzanine-etuoikeusluokan omaisuusvakuudellisten arvopaperien kelpoisuusehdoista ilmoitettaisiin myöhemmässä vaiheessa.

               (2)

               EKP:n neuvosto päätti 18 päivänä maaliskuuta 2015, että mezzanine-etuoikeusluokan omaisuusvakuudellisia arvopapereita harkittaisiin ostettavaksi ABSPP-ohjelmassa, jos tähän luokkaan kuuluvien arvopaperien vakuutena on asianmukainen takaus, joka vastaa eurojärjestelmän vakuuskäytännössä asetettuja ehtoja. Päätös EKP/2014/45 (1) koskee ABSPP-ohjelman toteutusta, ja sitä on tarpeen päivittää näiden muutosten huomioon ottamiseksi.

               (3)

               Näin ollen päätös ECB/2014/45 olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutokset
   Muutetaan päätös EKP/2014/45 seuraavasti:

               1.

               Korvataan 2 artiklan 2 kohta seuraavasti:

                           ”2.

                           Jollei edellä 1 kohdasta ja jäljempänä 9 kohdasta muuta johdu, omaisuusvakuudelliset arvopaperit täyttävät suuntaviivoissa EKP/2014/60 (2) säädetyt eurojärjestelmän rahapoliittisissa operaatioissa vakuutena käytettäviin omaisuusvakuudellisiin arvopapereihin sovellettavat kelpoisuusehdot.

                  (2)  Euroopan keskuspankin suuntaviivat (EU) 2015/510, annettu 19 päivänä joulukuuta 2014, eurojärjestelmän rahapolitiikan kehyksen täytäntöönpanosta (EKP/2014/60) (EUVL L 91, 2.4.2015, s. 3).”"

               2.

               Lisätään 2 artiklaan 9 kohta seuraavasti:

                           ”9.

                           Suuntaviivojen EKP/2014/60 77 artiklassa asetettuja vaatimuksia ei sovelleta mezzanine-etuoikeusluokan omaisuusvakuudellisiin arvopapereihin, jotka kelpaavat ostettaviksi ABSPP-ohjelmassa vain, jos

                                       a)

                                       niiden vakuutena on takaus,

                                                   i)

                                                   joka täyttää jälkimarkkinakelpoisten omaisuuserien takauksille suuntaviivojen EKP/2014/60 neljännen osan IV osaston 114, 115, 117 ja 118 artiklassa asetetut vaatimukset ja

                                                   ii)

                                                   jonka takaajalla on suuntaviivojen EKP/2014/60 83 artiklan c kohdan mukainen ja vähintään yhden hyväksytyn ulkoisen luottoluokituslaitoksen antama luottokelpoisuusarviointi, joka on julkisen luottoluokituksen muodossa ja vastaa vähintään eurojärjestelmän yhdenmukaistetun luottoluokitusasteikon luokkaa 3, ja

                                       b)

                                       ne täyttävät kaikki muut ABSPP-ohjelman mukaan sovellettavat kelpoisuusvaatimukset.

                                 Tässä päätöksessä ’mezzanine-etuoikeusluokalla’ tarkoitetaan omaisuusvakuudellisten arvopaperien liikkeeseenlaskun etuoikeusluokkaa, jolla maksujen etuoikeusjärjestyksen mukaan täytäntöönpanon tapahtuessa ja soveltuvin osin nopeutetun takaisinmaksun tapahtuessa on tarjousesitteen mukaan

                                       a)

                                       huonompi etuoikeus suuntaviivojen EKP/2014/60 77 artiklassa tarkoitetulla tavalla saman omaisuusvakuudellisen arvopaperin liikkeeseenlaskun parhaaseen etuoikeusluokkaan tai alaluokkiin nähden ja

                                       b)

                                       parempi etuoikeus huonoimpaan etuoikeusluokkaan tai sellaisiin alaluokkiin nähden, jotka ensimmäisenä kantavat arvopaperistetuista vastuista aiheutuvat tappiot ja jotka siten suojaavat riskiltään toiseksi suurinta etuoikeusluokkaa tai soveltuvin osin parempia etuoikeusluokkia tai alaluokkia.”

         2 artikla
   Voimaantulo
   Tämä päätös tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

      Tehty Frankfurt am Mainissa 10 päivänä syyskuuta 2015.

            EKP:n puheenjohtaja

         Mario DRAGHI

      (1)  Euroopan keskuspankin päätös (EU) 2015/5, annettu 19 päivänä marraskuuta 2014, omaisuusvakuudellisten arvopaperien osto-ohjelman toteutuksesta (EKP/2014/45) (EUVL L 1, 6.1.2015, s. 4).